Drljević u Briselu: Države članice EU pozdravile napredak Crne Gore u vladavini prava | EUME\nNaslovnica Press info Press Pregovori o pristupanju Drljević u Briselu: Države članice EU pozdravile napredak Crne Gore u vladavini...\nDrljević u Briselu: Države članice EU pozdravile napredak Crne Gore u vladavini prava\nU Briselu je danas održan sastanak Radne grupe Savjeta EU za proširenje (COELA), na temu ostvarenog napretka Crne Gore u poglavljima 23 – Pravosuđe i temeljna prava i 24 – Pravda, sloboda i bezbjednost.\nCrnogorsku delegaciju na sastanku je predvodio glavni pregovarač Aleksandar Drljević, a u radu sastanka su učestvovale članica Pregovaračke grupe za poglavlja 23 i 24 Marijana Laković-Drašković i šefica Radne grupe za poglavlje 24 Tanja Ostojić.\nNajbolju potvrdu da je evropska perspektiva Zapadnog Balkana živa, Unija će poslati kroz nastavak jasne i nedvosmislene političke, finansijske i tehničke podrške državama regiona. U tom smislu, za evropsku budućnost i stabilnost Crne Gore, važno je ubrzanje pristupnog procesa i nastavak vrednovanja individualnih postignuća, istakao je glavni pregovarač Aleksandar Drljević.\nOn je naglasio punu posvećenost Crne Gore ispunjavanju privremenih mjerila u poglavljima 23 i 24, te nastojanju da se, otvaranjem poglavlja 27 do kraja godine i dovršetkom posla na otvaranju poglavlja 8, intenzivira ukupna dinamika pregovora.\n“Našu odlučnost da se uspostavi sistem vladavine prava potvrđuje činjenica da je do sada usvojeno ili izmenjeno oko 70 zakona u ovoj oblasti i da rad ključnih institucija, posebno Agencije za borbu protiv korupcije i Specijalnog državnog tužilaštva, daje opipljive rezultate na terenu, prvenstveno na polju suzbijanja korupcije na visokom nivou, zaplijene imovine, finansijskih istraga, zaplijenjenih droga i ilegalnih cigareta, kao i prvih rezultata u oblasti obrade pranja novca”, istakao je glavni pregovarač. On je, takođe, poručio da je Crna Gora potpuno posvećena poboljšanju standarda u oblasti slobode izražavanja i medija.\n“Vlada Crne Gore je posvećena transformaciji društva s ciljem uspostavljanja evropskog sistema vrijednosti, snaženja vladavine prava i ekonomskog razvoja, zarad prosperiteta svojih građana”, poručio je Drljević.\nČlanica Pregovaračke grupe za poglavlja 23 i 24 Marijana Laković- Drašković se u svom obraćanju posebno osvrnula na rezultate Uprave policije i Državnog tužilaštva u oblasti borbe protiv korupcije na visokom nivou i organizovanog kriminala. Istakla je da očekuje da će države članice prepoznati napredak koji je Crna Gora ostvarila, ne samo kada je u pitanju zakonodavni i institucionalni okvir, već i bilans rezultata u svim oblastima koje obuhvataju ova dva poglavlja.\nPredstavnici država članica EU su pohvalili ostvarene rezultate i prenijeli podršku za dalji napredak prema punopravnom članstvu u EU. Istaknuto je da je Crna Gora sprovela značajne reforme i ostvarila dobar napredak, što države članice treba da prepoznaju i, u skladu sa tim, ubrzaju proces pristupanja. Takođe je iznijeto očekivanje da će u narednom periodu fokus rada biti na bilansu rezultata.


Izvor: B92, 15.Apr.2021, 19:23\nU Sremskoj Mitrovici uhapšen je medicinski tehničar B. V., zaposlen u Hitnoj pomoći u tom gradu, zbog sumnje da je odbio da primi pacijenta Živka Rakulića (56).\nKako prenose lokalni mediji, njemu je određen pritvor od 30 dana.\nTehničar se sumnjiči da nije ukazao pomoć Rakuliću, koji je preminuo 1. aprila u ranim jutarnjim satima, kako se pretpostavlja, od srčanog udara, ispred zdravstvene ambulante u Sremskoj Mitrovici, jer ga u Hitnoj pomoći nisu primili na pregled.\nInterna komisija je prošle nedelje zaključila da je zaposleni pogrešio u radu. Disciplinski postupak je pokrenut na osnovu rada komisije. Konačna odluka o disciplinskoj kazni biće doneta do kraja nedelje.\nRTS: Uhapšen medicinski tehničar koji je odbio da primi pacijenta u Sremskoj Mitrovici\nN1 televizija: Pokrenuta istraga protiv jedne osobe zbog smrti Živka Rakulića\nNezavisne Novine: Uhapšen medicinski tehničar koji je odbio da primi pacijenta\nLuftika.rs: Uhapšen medicinski tehničar iz Sremske Mitrovice za kog Živko (56) nije bio hitan slučaj


Obudsmani BiH u Višegradu: Tek nekoliko žalbi zbog kršenja ljudskih pr\n19/09/2019 u 19:04\nStanje ljudskih prava u Višegradu je zadovoljavajuće, a ostvarena je i dobra saradnja opštinske uprave i građana, zaključeno je na sastanku Ombudsmana za ljudska prava Bosne i Hercegovine, koji je održan u sklopu aktivnosti “Ombudsman u Vašem gradu”.\n“Problemi su svakodnevni, nema posebno važnih i velikih kršenja ljudskih prava”, kazao je tom prilikom ombudsman za ljudska prava BiH Ljubinko Mitrović.\nOmbudsman Jasminka Džumhur naglasila je da je u proteklih nekoliko godina, u odnosu na strukture u opštini Višegrad, postojalo samo nekoliko žalbi.\n“Vjerovatno je način komunukacije načelnika i službi uspostavljen sa građanima i otvorena vrata da građani mogu doći i razgovarati o svojim problemima je reflektiran način da je sve manje žalbi”, smatra Džumhur.\nZamjenik načelnika Opštine Višegrad Mladenko Tasić rekao je da je zajednički zaključak da Višegrad nema toliko pritužbi vezano za ljudska prava, dok predsjednik Skupštine Opštine Bilal Memišević naglašava kako je obradovan činjenicom da u Višegradu postoji minimalan broj prijavljenih kršenja ljudskih prava.\nOmbudsmani BiH susreli su se tokom boravka u tom gradu i sa predstavnicima Policijske stanice i Suda, a građani su imali mogućnost da sa pravnikom Institucije ombudsmana BiH razgovaraju o pružanju pomoći u zaštiti njihovih prava i sloboda.\nAutor Jovana Borovčanin-Đurđević\nOznake #ljudska prava #Ombudsmani BiH #Višegrad


ODUŠEVLJEN SARADNJOM SA NOVAKOM Anderson: Bila je čast igrati sa Đokovićem\nNovak Đoković i Kevin Anderson igrali su zajedno u dublu na turniru u Torontu. Oni su učešće završili u četvrtfinalu porazom od austrijsko-hrvatske kombinacije Aleksander Peja - Nikola Mektić sa 7:5, 7:5.\nTeniser iz Južne Afrike nije mogao da sakrije zadovoljstvo što je nastupao sa našim asom na Rodžers Kupu, te je to podelio sa navijačima na Tviter nalogu.\n- Bila je čast igrati sa tobom ove nedelje. Nadam se da ćemo u budućnosti još sarađivati - napisao je Anderson.\nPodsetimo, Đoković je takmičenje u singlu završio u trećem kolu porazom od Grka Stefonosa Cicipasa sa 2:1 u setovima, koji će ujedno biti protivnik upravo Andersona u polufinalu.


Sremska Mitrovica: Edukacija dece na temu zaštite od požara – RTV Centar Srem\nSremska Mitrovica: Edukacija dece na temu zaštite od požara\n15/11/2017 sofija Glavno, Mladi i deca, Obrazovanje, Sremska Mitrovica 0\nUčenici u Osnovnoj školi „Slobodan Bajić Paja“ u Sremskoj Mitrovici, danas su imali veoma zanimljivo predavanje o temi – zaštita dece od požara. Predavanje je realizovano kao deo projekta „Osnovi bezbednosti dece“ koji zajedno, od početka ove školske godine, realizuju Ministarstvo unutrašnjih poslova i Ministarstvo prosvete, nauke i tehnološkog razvoja. O opasnostima od požara, ali i načinima reagovanja kada do njih dođe, osmacima su govorili Vladimir Drmanović, komandir Vatrogasno-spasilačke jedinice i Stevan Pejić, načelnik Odeljenja za vanredne situacije u Sremskoj Mitrovici.\n„Ovo je ulaganje u bezbednosnu kulturu naše dece i to je neprocenjivo. S razlogom se u narodu kaže da ako sam sebi ne umeš da pomogneš, ne može ti ni drugi pomoći. Ovo je jedan sistemski pristup rešavanju problema bezbednosne kulture, na predlog ministra unutrašnjih poslova. Po završenoj obuci deca su spremnija i znaju kako da odreaguju kada dođe do opasnosti“, rekao je Stevan Pejić, načelnik odeljenja za vanredne situacije Sremska Mitrovica.\nPredavanje o zaštiti od požara u Osnovnoj školi Slobodan Bajić Paja u Sremskoj Mitrovici je samo jedno u nizu, imajući u vidu činjenicu da je plan da se edukacija učenika održi na nekoliko važnih tema.\nKroz 8 veoma aktuelnih tema učenici će biti upoznati sa: osnovama ponašanja u saobraćaju, zatim sa ulogom policije, vatrogasaca, kako da prepoznaju različite oblike nasilja, bolesti zavisnosti i kak0 da ne postanu žrtve trgovine ljudima. Veoma iskusni edukatori naučiće ih da prepoznaju ove negativne pojave u društvu i kako da reaguju u kriznim situacijama“, rekla je Ankica Jeftić, direktor „OŠ Slobodan Bajić Paja“u Sremskoj Mitrovici.


Trener Radničkog kažnjen zbog napada na novinara! - Sportske.net\nTrener Radničkog kažnjen zbog napada na novinara!\nPomoćni trener fudbalera Radničkog iz Niša Vladimir Pročikević kažnjen je danas sa 50.000 dinara zbog napada na novinara Narodnih novina Dušana Jocića.\nKako je saopštila Sekcija sportskih novinara Niša, Pročikević je prihvatio da zbog izvršenog krivičnog dela nasilničko ponašanje na sportskoj priredbi uplati na humanitarni račun Vlade Srbije iznos od 50.000 dinara, u roku od šest meseci.\nNakon tog roka krivična prijava protiv njega će biti odbačena, a oštećeni će svoja prava moći da ostvari u parničnom postupku, navodi se u obaveštenju Višeg javnog tužilaštva iz Niša koje je dostavljeno Sekciji sportskih novinara.\nPročikević je po završetku utakmice između Radničkog i Javora koja je odigrana početkom aprila prvo verbalno, a zatim i fizički nasrnuo na Jocića.\nOn je Jociću uvredljivim i pretećim tonom zamerio što je u Narodnim novinama pre utakmice objavljen sastav Radničkog, a zatim je nasrnuo na njega.\nTeži fizički obračun sprečili su drugi novinari i članovi fudbalskog tima.\nKako se dodaje u saopštenju Sekcije sportskih novinara Niša, Jočić u razgovoru sa zamenikom višeg javnog tužioca nije tražio nikakvu novčanu naknadu, već je zahtevao javno izvinjenje Pročikevića, što je on odbio da učini.


RADOVI NA REKONSTRUKCIJI SAOBRAĆAJNICE U MZ UŠĆE\nNastavljaju se radovi na izgradnji putne infrastrukture širom opštine Obrenovac\nPredstavnici opštine obišli su radove na izgradnji centralne saobraćajnice u mesnoj zajednici Ušće.\nPomoćnik predsednika opštine Obrenovac Radovan Manojlović naveo je da su usled povoljnih vremesnkih uslova, nastavljeni radovi na izgradnji lokalnih puteva opštine Obrenovac.\nOn je ovom prilikom rekao da će centralna saobraćajnica na kojoj se izvode radovi, biti potpuno rekonstruisana.\n– Nakon izgradnje ove saobraćajnice, vraćamo se u mesne zajednice Urovci i Krtinska, gde čekamo završetak radova na izgradnji kanalizacione mreže, nakon čega ćemo raditi na revitalizaciji puteva u tom delu opštine – najavio je Manojlović.\nSiniša Đotunović, odbornik u Skupštini opštine naveo je da je saobraćajnica na kojoj se izvode radovi od velikog zanačaja za sve meštane mesne zajednice Ušće, budući da se svakodnevno koristi, ali i da povezuje ovu mesnu zajednicu sa drugim, susednim mesnim zajednicama.\nČlan Veća opštine Obrenovac Aleksa Ivošević prilikom obilaska građevinskih radova podsetio je na realizaciju projekta Očistimo Srbiju.\n– U okviru projekta Očistimo Srbiju, u mesnoj zajednici Barič, Ušće i Skela radiće se na izgradnji kanalizacione mreže, kao i na izgradnji fabrika za prečišćavanje voda, koje će sprečiti zagađenje rečnih tokova – naglasio je Ivošević.


Godišnji izveštaji - Poverenik za informacije od javnog značaja i zaštitu podataka o ličnosti\nIzveštaj o sprovođenju Zakona o slobodnom pristupu informacijama od javnog značaja u 2005. godini\n1.1. Pravni i institucionalni okvir\nZakon o slobodnom pristupu informacijama od javnog značaja je donet početkom novembra 2004. godine. Zakon je ustanovio pravo građana, medija i drugih lica na slobodan pristup informacijama u posedu organa javne vlasti, osim kada, u slučajevima pobrojanim ovim zakonom, treba zaštititi državni ili neki drugi u tom trenutku pretežan javni interes ili pravo na privatnost.\nPoverenik za informacije od javnog značaja je izabran Odlukom Narodne Skupštine krajem decembra 2004. godine.\nIzveštaj o sprovođenju Zakona o slobodnom pristupu informacijama od javnog značaja u 2006. godini.pdf\nVeličina dokumenta: 409 Kb.\n1.1 Zakonske pretpostavke\nZakon o slobodnom pristupu informacijama od javnog značaja je donet 05. novembra 2004. godine (Sl.glasnik RS 120/04) i stupio je na snagu 13.11.2004.g.\nZakonom je osnovana institucija Poverenika za informacije od javnog značaja (u daljem tekstu: Poverenik), kao samostalan državni organ, nezavisan u vršenju nadležnosti, radi obezbeđivanja ostvarivanja prava na slobodan pristup informacijama od javnog značaja.\nOdlukom Narodne Skupštine R. Srbije, RS broj 91 od 22.12.2004. godine za Poverenika je izabran Rodoljub Šabić.\nIzveštaj o sprovođenju Zakona o slobodnom pristupu informacijama od javnog značaja u 2005. godini.pdf\nVeličina dokumenta: 285 Kb.\nIzveštaj o sprovođenju Zakona o slobodnom pristupu informacijama od javnog značaja do 31.10.2005.\nPolazeći od činjenice da je, iz objektivnih razloga, Služba Poverenika počela sa radom tek 01.07.2005. godine, to se ovaj izveštaj i odnosi uglavnom na aktivnosti iz perioda od 01.07. do 31.10.2005., a samo izuzetno na aktivnosti iz perioda pre navedenih datuma.\nI. Rešavanje predmeta po žalbama i drugim predstavkama u periodu od 01.07- 31.10.2005.g:\nSlužba Poverenika za informacije od javnog značaja je u periodu od 01.07-31.10.2005. godine, imala u radu 270 predmeta. Rešeno je 206 predmeta, a 64 predmeta su u postupku rešavanja.\nIzveštaj o sprovođenju Zakona o slobodnom pristupu informacijama od javnog značaja do 31.10.2005.pdf\nVeličina dokumenta: 148 Kb.


Austrijska kompanija spremna da finansira srpske startapove - Biznis Telegraf.rs\n01/06/19 | 10:44\nBodmer kaže da već učestvuje u Srbiji na uspostavljanju "habova"\nPočasni konzul Švajcarske u austrijskoj pokrajini Salcburg, osnivač i vlasnik ove firme Tomas Bodmer kaže da već učestvuje u projektima u Srbiji na uspostavljanju poslovnih "habova" zajedno sa austrijskim kompanijama.\n- Fokusirani smo na turizam, i ima mnogo smisla da radimo zajedno sa zemljama kao što je Srbija u kojima je turzam veliki potencijal. Zato želimo da pomognemo mladim preduzetnicima da uspostave svoje poslovanje, a mi nudimo iskustvo i novac - rekao je Bodmer Tanjugu.\nBodmer podseća da su predstavnici nekoliko srpskih preduzeća nedavno boravili tri meseca u Sacburgu gde su zajedno sa austrijskim kolegama radili na razvoju svojih biznis ideja.\nBodmer boravi kao član delegacije od 20 počasnih konzula, inače velikih austrijskih privrednika, iz austrijske pokrajine Salcburg, koji su juče počeli posetu Srbiji.\nPogledajte video: Kako da (ne) dobijete otkaz\nKraj jedne ere: Poslednji dan kada možete da koristite Blekberijev servis\nNectar dobio oznaku “Najbolje iz Vojvodine”: Još jedna potvrda kvaliteta


PIN Computers postaje deo Pan-Evropskog provajdera tehnoloških rešenja ALSO Holding AG - ITNetwork\nHome BIZNIS I ZABAVABiznis\tPIN Computers postaje deo Pan-Evropskog provajdera tehnoloških rešenja ALSO Holding AG\nPIN Computers postaje deo Pan-Evropskog provajdera tehnoloških rešenja ALSO Holding AG\nGore navedene kompanije su potpisale Ugovor o kupoprodaji udela 28.4.2021, a transakcija je zaključena 12.8.2021. Jedan od vodećih provajdera IT proizvoda iz Srbije će biti integrisan u ALSO Grupu i nastaviće da posluje pod novim imenom ALSO Serbia, sa poslovnim aktivnostima u Srbiji, Crnoj Gori i Bosni i Hercegovini. Ovo je deo uspešne razvojne strategije ALSO grupe, koja uključuje i širenje u 13 novih zemalja istočne Evrope od 2015. godine. Raspon akvizicija je bio od firmi specijalizovanih za distribuciju do Microsoft eksperta DAQUAS, akvizicije realizovane ranije ove godine. Uključujući tri nove zemlje, ALSO je sad prisutan u 16 zemalja istočne Evrope i 27 zemalja sveukupno u Evropi.\nALSO Srbija će lokalnim partnerima omogućiti pristup svom eko-sistemu IT hardvera i softvera, rešenjima, uslugama i digitalnim platformama. Primene u oblasti IoT (“Internet of Things”) predstavljaju veoma zanimljivu oblast u kojoj kompanija ima iskustva u sferama praćenja predmeta ili daljinskog praćenja potrošnje energije i prisutnosti u prostorijama kao i klimatizacije u kancelarijama. Druga značajna oblast, pogotovo za VAR partnere (value-add resellers), je tzv. ALSO Cloud Marketplace. Ova platforma omogućava rast u oblasti potrošnje dobara koji se tretiraju kao usluge, što garantuje partnerima stabilne prihode, s obzirom na izuzetnu skalabilnost Cloud arhitekture.\nALSO je uspešno integrisao mnoge nove biznise. Kompanija planira da na PIN prenese operativnu izvrsnost uz pomoć digitalnih menadžment sistema. “Mi smo već prisutni u Srbiji kroz jak tim programera. Njihova ekspertiza u domenima poput cyber bezbednosti i drugim digitalnim platformama, lokalna ekspertiza zaposlenih u PIN-u zajedno sa poslovnom ekspertizom ALSO-a sigurno će stvoriti izuzetno jakog igrača na tržištu” kaze Gustavo Möller-Hergt, CEO ALSO Holding AG (SIX: ALSN)\nALSO Holding AG (ALSN.SW) (Emmen/Switzerland) je jedan on najvećih dobavljača u ICT industriji, trenutno aktivan u 27 zemalja širom Evrope i sveukupno 93 zemlje širom sveta preko svoje platforme za partnere. ALSO eko-sistem svojim partnerima, kojih je oko 110 000, nudi rešenja iz oblasti hardvera, softvera i IT usluga iz asortimana preko 700 proizvođača i više od 1340 kategorija proizvoda. U duhu cirkularne ekonomije, kompanija pruža sve usluge od prodaje do reparacije korišćenih aparata. Sektor koji se bavi Prodajom je fokusiran na tradicionalni opseg hardvera i softvera. Sektor koji se bavi Rešenjima pruža podršku klijentima u razvoju specifičnih i prilagođenih IT rešenja. Ponude Cloud servisa, koje su zasnovane na pretplati, kao i platforme za sajber bezbednost, virtuelizaciju i veštačku inteligenciju su u fokusu sektora koji se bavi Servisima.\nZa više informacija posetite: https://also.com.\nNajveći pojedinačni akcionar je Droege Grupa iz Dizeldorfa, Nemačka.\nPIN Computers postaje deo Pan-Evropskog provajdera tehnoloških rešenja ALSO Holding AG was last modified: 26 avgusta, 2021 by ITN Team\nPremijum čipovi za telefone dobili neočekivanu konkurenciju\nFacebook i YouTube tuženi zbog emitovanja masakra\nUspešan hibridni događaj – CTV kompanje ALSO\nSchneider Electric Samit inovacija u Parizu: Pokretanje...\n12 SEO tehnika za povećanje organskog prometa...\nIzložba „Vanishing point” Filipa Ponsea na Beogradskom...\nGoogleova veštačka inteligencija prevodi znakovni jezik u...\nSrpsko-američka kompanija Gratuity Solutions: Od startapa do...\nYoutube blokira kanale koje finansira Moskva


MANS: Vlada nudi na prodaju Institut Igalo po procjeni iz 1995. – Bankar.me\nVlada je prodaju Instituta ,,Dr Simo Milošević” zasnovala na procjeni vrijednosti kompanije koja je stara 20 godina i kao takva nije relevantna, što dovoljno govori o neozbiljnosti u privatizaciji ovog preduzeća. Vlada preduzeće bukvalno namjerava da pokloni konzorcijumu International Wellness Group Limited iz Velike Britanije, pokazuje analiza koju je napravio Istraživački centar MANS-a.\nIstraživački centar MANS-a je u martu prošle godine zatražio od Savjeta za privatizaciju izvještaj o procjeni vrijednosti Instituta u Igalu, kako bi utvrdio na bazi kojih podataka se priprema prodaja državnog paketa akcija.\nSavjet je ovaj zahtjev proslijedio Ministarstvu ekonomije, koje im je dostavilo izvještaj o procjeni kapitala iz jula 1995. godine.\nTo, kako navode iz MANS-a, pokazuje da je privatizacija Instituta pripremana na bazi zastarjelih podataka, iako bi realna tržišna procjena vrijednost kompanije trebalo da bude jedan od osnovnih parametara prilikom privatizacije.\nDa je tržišna vrijednost kompanije sporna, pokazuju i njeni finansijski izvještaji, na koje revizori godinama daju mišljenje s rezervom, naglašavajući da ne mogu da izraze stav prema vrijednosti nekretnina, postrojenja i opreme jer je njihova tržišna procjena rađena 1995. godine.\nU finansijskom izvještaju iz 2012. godine vrijednost zemljišta Instituta prikazana je na 24 miliona eura, a građevinskih objekata na 40 miliona eura, što je ukupno 64 miliona. Revizorski izvještaj za 2013. godinu još nije objavljen.\nInstitut posjeduje oko 200 hiljada kvadrata zemljišta i 86 hiljada kvadrata objekata, pa prema izvještaju kvadrat zemljišta vrijedi 120, a objekata 465 eura. U MANS-u smatraju da je to ispod svake trenutne tržišne vrijednosti nekretnina na crnogorskom primorju.\nIz Savjeta za privatizaciju prošle sedmice je saopšteno da je konzorcijum International Wellness Group Limited, ispunio tenderske uslove za kupovinu 56,4 odsto državnog kapitala za koje je ponudio 10 miliona eura.\nMANS smatra da je zbog niza propusta u privatizaciji Instituta, te činjenice da javnost uopšte nije upoznata sa osnovnim elementima ponude britanskog konzorcijuma, potrebno najhitnije zaustaviti prodaju državnog paketa akcija kako se i ova privatizacija ne bi pretvorila u jednu u nizu pogubnih privatizacija po državni interes. Od 2008. objavljena su četiri javna poziva za prodaju državnog paketa akcija u Institutu.\nMANS je ovu analizu uradio uz podršku Evropske unije u sklopu projekta “Nulta tolerancija na korupciju”.\nStavovi iznijeti u ovoj publikaciji se ne mogu smatrati stavovima EU.\nSavjet krije dokumenta, a poziva se na bezbjednost\nSavjet za privatizaciju krije kompletnu dokumentaciju koja se odnosi na tender za prodaju državnih akcija u Institutu. Proglasio je tajnom sve podatke koje je MANS tražio u vezi sa ovom privatizacijom. U odgovoru se navodi da se tražene informacije tiču “bezbjednosti, odbrane, spoljne, monetarne i ekonomske politike Crne Gore”.\nDo sada je zvanično najavljeno da je investitor ponudio cijenu od 10 miliona za akcije i minimalna ulaganja od 50 miliona eura, uključujući medicinsku opremu, te rekonstrukciju objekata i vile Galeb, dok bi dalja ulaganja zavisila od izrade studije izvodljivosti i usvajanja planskih dokumenata.\nMeđutim, precizni podaci i ključna pitanja, poput garancija za investicioni program, pitanje socijalnog programa, te same reference konzorcijuma iz Velike Britanije, nijesu poznate.\nPrevious ECB: Upumpavanje eura kreće 9. marta\nSljedeći Akcije Telekoma planule na berzi


Одржан митинг “подршке” Жарку Обрадовићу | Унија синдиката просветних радника Војводине УСПРВ http://istinomer.rs/wp-content/uploads/2014/07/zarko04.jpghttp://istinomer.rs/wp-content/uploads/2014/07/zarko05.jpg\nDanas smo se okupili da damo podršku ministru Obradoviću i svima onima, a posebno političarima, koji političku odgovornost vide tako da ministar nikada i nikako ne može biti odgovoran za dešavanja i stanje u svom resoru, da su građani tu zbog ministara i vlasti, da kad je u pitanju afera “Mala matura” odgovornost snose, naravno, deca i roditelji, a ne ministar Obradović. Na ovaj način hteli smo da privučemo pažnju javnosti i da temu odgovornosti stavimo u fokus paženje javnosti u trenutku kada se odlučuje o rekonstrukciji Vlade”, izjavila je Vukosava Crnjanski Šabović, direktorka Centra za istraživanje, transparentnost i odgovornost CRTA koji sprovodi projekat “Istinomer”.\nIstinomer se već godinama zalaže da koncept odgovornosti postane jedan od kriterijuma za vrednovanje rada političara. Nakon skandala “Mala matura” Istinomer je, pokrenuo peticiju “Kec iz vladanja” za smenu ministra Žarka Obradovića, jer je propustio šansu da prihvati odgovornost i time zaštiti institucije i državu. Svojim postupcima i izjavama ministar je pokazao da nije dostojan javne funkcije koja mu je poverena. Za nekoliko dana 15.000 građana podržalo je ovu inicijativu.\nOvde možete pročitati tekst proglasa u celini – “Izvinite, predomislili smo se – Žarko ipak ne može biti odgovoran”.\nSavetnik ministra primio “mitingaše”\nNa sastanku sa članovima CRTA tima savetnik ministra prosvete Dragutin Brčin izrazio je zahvalnost “za podršku i razumevanje situacije oko krađe testova”. On je ukazao da je “kamen međaš afere “Mala matura” krađa testova, odnosno procesuiranje onih koji su to uradili, a ne smena minsitra”. Brčin je istakao je da stvari treba nazivati pravim imenima.\n„Imamo problem gde se krađa testova u medijima naziva iznošenjem, a ne krađom. Istina je da je iz Ministarstva izneseno preko 400.000 testova, a da je šest ukradeno“, rekao je Brčin i dodao da su se testovi prodavali samo u Beogradu. Bio sam u nekoliko gradova Srbije odmah posle izbijanja afere i nigde, osim u Beogradu, nije bilo prodaje testova”, istakao je Brčin.


Razmotriti alternativu aktualnom sistemu grijanja – dijalogin.tv\nU većini kantona u Federaciji BiH, osim problema emisije iz vozila, problem je i sistem grijanja, odnosno loženja, te treba razmotriti, odnosno ići na izgradnju ekološko prihvatljivijeg rješenja, naprimjer na izgradnju toplovoda Kakanj-Sarajevo.\nOvo je, između ostalog, odgovoreno Feni iz Federalnog ministarstva okoliša i turizma, na čijem je čelu Edita Đapo, u povodu aktualne krize izazvane povećanjem zagađenosti zraka, posebno u Sarajevu, Zenici, Tuzli…\nOdgovarajući na pitanje šta ovo ministarstvo, u okviru svojih nadležnosti, čini u vezi s aktualnom situacijom u područjima FBiH koja su najviše izložena zagađenju zraka, kažu da je ono primarno nadležno za donošenje propisa iz oblasti zaštite okoliša, uključujući i zaštitu zraka.\nZakonom o zaštiti zraka i njegovim provedbenim propisima, koje je donijelo Federalno ministarstvo okoliša i turizma, u najkraćem, uređeno je: obaveza nadležnih organa na polju zaštite kvaliteta zraka (Federacija, nadležnost kantona, općina kao i obaveze operatora), standardi kvaliteta zraka, uvjeti monitoringa i prikupljanja podataka, metode praćenja kvaliteta zraka, kriteriji za ocjenu kvaliteta zraka i ciljne vrijednosti, uspostava sistema za procjenu kvaliteta zraka, kao i osiguranje da su informacije o prekoračenjima datih pragova dostupne javnosti, te poduzimanje aktivnosti u slučaju prekoračenja određenih graničnih vrijednosti.\n– Federalno ministarstvo okoliša i turizma je provedbenim propisima iz oblasti zaštite zraka, zadužilo Federalni hidrometeorološki zavod, da uspostavi i osigura adekvatno funkcioniranje monitoringa kvaliteta zraka u Federaciji BiH. Kada je u pitanju povećano zagađenje zraka pojedinim zagađujućim materijama, propisima su definisane mjere u područjima gdje su nivoi emisija viši od graničnih vrijednosti. Poduzimanje ovih mjera je u nadležnosti kantona, prema kojima su kantoni obavezni da donosu kantonalni akcioni plan zaštite kvaliteta zraka u oblastima u kojima su prekoračene granične vrijednosti kvaliteta zraka jedne ili više zagađujućih materija – navode iz Ministarstva.\nPlanovi mogu predvidjeti mjere obustavljanja aktivnosti koji prouzrokuju emisiju suspendovanih čestica, uključujuči motorni saobraćaj, ukoliko doprinosi prekoračenju graničnih vrijednosti, kao i odgovarajuće mjere kontrole. Kantoni imaju usvojene akcione planove zaštite kvaliteta zraka s jasno definiranim mjerama radi poboljšanja stanja kvaliteta zraka.\n– U većini kantona, osim problema emisije iz vozila, problem je i sistem grijanja, odnosno loženja, treba razmotriti alternativu aktualnom sistemu grijanja, odnosno ići na izgradnju ekološko prihvatljivijeg rješenja, npr. na izgradnju toplovoda Kakanj-Sarajevo – naglašeno je.\nU odgovoru na pitanje šta ovo ministarstvo čini, u okviru svojih nadležnosti, na prevenciji ovakvih situacija u budućnosti, rečeno je da donošenje i adekvatno provođenje propisa iz nadležnosti Federalnog ministarstva okoliša i turizma ima i preventivnu dimenziju.\n– Potrebno je da svi nadležni organi različitih nivoa vlasti, a posebno inspekcijski organi, provode svoje obaveze, kako bi se stanje okoliša, odnosno kvaliteta zraka poboljšalo u budućnosti. Ovdje je važno spomenuti ekonomske instrumente, koje je uspostavilo Federalno ministarstvo okoliša i turizma na principu „zagađivač plaća“. U skladu s tim principom doneseni su odgovarajući propisi, prema kojima zagađivači zraka plaćaju odgovarajuće naknade u Fond za zaštitu okoliša, prema obračunu količina emitovanih zagađujućih supstanci. Smanjenjem emisija zagađujućih supstanci, obveznici plaćanja, će plaćati manje naknade, a što će se vremenom pozitivno odraziti i na kvalitet zraka. U skladu sa Zakonom o zaštiti okoliša Federalno ministarstvo okoliša i turizma, i nadležna kantonalna ministarstva, izdaju okolišne dozvole za određene pogone i postrojenja. Ovim dozvolama se za period od pet godina uređuju mjere i aktivnosti zaštite okoliša, uključujući i zaštitu zraka, koje operateri pogona i postrojenja moraju ispoštovati. Efikasnim provođenjem ovih mjera i aktivnosti sukcesivno se poboljšava sveukupno stanje kvaliteta zraka – kažu u Federalnom ministarstvu okoliša i turizma.


Kurs i obuka - Kako da se pripremite za posetu inspekcije i popunite kontrolne liste\nKurs i obuka - Kako da se pripremite za posetu inspekcije i popunite kontrolne liste - Audio verzija\nSmatra se da bi sve osobe koje su u radnom odnosu trebalo da pohađaju stručni seminar - kako da se pripremite za posetu inspekcije i popunite kontrolne liste. Osim njih, naznačenu edukaciju valjalo bi da isprate i predstavnici poslodavaca, kao i lica koja su, u odgovarajućim organizacijama zadužena za bezbednost i zdravlje na radu. Ova obuka namenjena je i HR menadžerima, ali i svima koji rade u sektoru za kadrovska pitanja.\nUkoliko rukovodstvo neke firme smatra da bi navedeni kurs bio od koristi za njihove radnike, mogu da traže da organizator sprovede korporativnu nastavu, koju će polaznici pohađati preko interneta ili na klasičan način. Oni koji odaberu standardni tip časova dolaziće u tu svrhu u najbliže predstavništvo Obrazovnog centra Akademije Oxford, ali će, ako to žele moći i da se edukuju u okviru svoje kompanije, te na bilo kojoj drugoj lokaciji na kojoj postoje potrebni tehnički uslovi za kvalitetno i nesmetano odvijanje obrazovnog procesa. U svakom slučaju, vreme početka obuke, termine sprovođenja časova i tempo kojim će se delovati zajedno će odrediti ovlašćeni predstavnik pomenute obrazovne institucije i osoba koju je za to imenovala konkretna firma.\nPojedinačni kandidati takođe mogu da se odluče za klasičnu nastavu, a njihov izbor može biti i online obuka i kurs - kako da se pripremite za posetu inspekcije i popunite kontrolne liste. U prvoj varijanti moraće da na časove dolaze u najbližu poslovnicu navedene institucije, prema terminima koji budu definisani, dok će u drugoj opciji nastavu moći da prate sa bilo kog mesta koje im za to odgovara, jer će za rad koristiti svoje kompjutere. Baš iz tog razloga obavezni su da na njih, pre nego što predavanja počnu instaliraju specijalni tip softvera, za šta će im nadležni stručnjaci na vreme dati sva potrebna uputstva. Ako ne uspeju da se snađu i ne budu mogli to da obave samostalno, mogu da se obrate za pomoć informatičarima u bilo kom predstavništvu organizatora.\nOvi polaznici mogu da naznače i socijalno okruženje koje im najviše odgovara tokom edukacije, pa tako oni koji žele da rade potpuno odvojeno od ostalih mogu da pohađaju individualnu nastavu. Tada predavač sa višegodišnjim iskustvom u prenošenju teorijskih znanja i potrebnih praktičnih veština zapravo podučava samo jednog kandidata, primenjujući interaktivne metode i na taj način ga kontinuirano uključuje u komunikaciju i diskusije u vezi sa konkretnom temom. Važno je istaći da u ovom obrazovnom procesu prijavljeni nema pasivnu ulogu, iako profesor usmerava i organizuje rad. On, zapravo sve vreme biva podstican da postavlja pitanja, izražava svoje mišljenje o odgovarajućim pitanjima i, ako je potrebno traži dodatna objašnjenja. Kako bi mu se omogućilo da se lakše organizuje, moći će i da navede datum koji mu najviše odgovara za početak edukacije, termine i učestalost održavanja časova koje će najlakše uklopiti u svoj ustaljeni životni ritam. Nadležni stručnjak koji vodi edukaciju i koordinator za nastavu u instituciji organizatora će, svakako prilikom formiranja finalne verzije rasporeda maksimalno uzeti u obzir zahteve konkretnog polaznika, čak i ako u njegov plan delovanja bude potrebno uneti određene izmene.\nOrganizator je predvideo i mogućnost da ovlašćeni predavač istovremeno podučava dvoje kandidata, odnosno da bude sproveden poluindividualni kurs i obuka - kako da se pripremite za posetu inspekcije i popunite kontrolne liste. To je, naime najjednostavniji vid grupnog delovanja, kada oba polaznika bivaju podjednako uključeni u nastavu i kada im se pruži prilika da predviđene obrazovne ciljeve postignu uz međusobnu pomoć, ohrabrivanje i podržavanje, što značajno olakšava i obrazovni rad čini interesantnim. Budući da je u ovom procesu učestvuje relativno mali broj osoba, moguće je u najvećoj meri izaći u susret željama kandidata vezanim za raspored po kome će se odvijati edukacija. Dakle, oni će prvo međusobno, a potom i sa svojim profesorom i ovlašćenim predstavnikom pomenute obrazovne institucije da se dogovore oko termina i tempa kojim će se raditi, kao i u vezi sa datumom početka kompletnog programa i tako utvrditi plan delovanja kojim će svi koji, direktno ili indirektno učestvuju u nastavi biti zadovoljni.\nGrupnu nastavu odlikuje jedan aktivni socijalni proces koji interakcija među članovima grupe, kao i komunikacija između profesora i kandidata čini raznovrsnim, dinamičnijim, a samim tim i uspešnijim. Ovde se, zapravo učenje tretira kao socijalni proces, grupa zajednički ostvaruje predviđene obrazovne ciljeve kroz međusobnu saradnju i aktivno usvajanje znanja, čime se svakako podiže nivo motivisanosti prijavljenih. Da bi se sve to ostvarilo, grupa mora da bude odgovarajuće veličine, pa tako ona može početi sa radom tek kada se za ovaj tip obuke prijavi dovoljan broj polaznika. Niko od njih neće dobiti priliku da utiče na određivanje rasporeda po kome će se raditi, već će vreme i učestalost održavanja časova, kao i termin početka kompletnog programa da odredi isključivo koordinator za nastavu u odgovarajućoj poslovnici navedene institucije.\nSvi koji bi želeli da pohađaju specijalizovani seminar - kako da se pripremite za posetu inspekcije i popunite kontrolne liste treba prvo da izvrše prijavljivanje u najbližem predstavništvu organizatora, preko telefona ili elektronskim putem. U tom cilju potrebno je da navedu svoje lične podatke, tačnije ime, prezime, datum rođenja i broj mobilnog ili fiksnog telefona koji koriste. Kada se završi registracija prijavljenih, biće organizovan upis na edukaciju, a istaknut je zahtev da svi kandidati tada moraju biti lično prisutni u određenoj poslovnici pomenute institucije i predati nadležnom službeniku odgovarajuća dokumenta. Zvanični spisi koje je potrebno da u tu svrhu pribave svim polaznicima će biti na vreme naznačeni, kako bi mogli da se pripreme za upisnu proceduru.\nČime se bavi obuka i kurs - kako da se pripremite za posetu inspekcije i popunite kontrolne liste?\nZakon o inspekcijskom nadzoru uređuje metodologiju postupanja, koordinaciju rada inspekcija, te obaveze i ovlašćenja učesnika postupaka inspekcijskog nadzora. Tokom predavanja koje obuhvata kurs i obuka - kako da se pripremite za posetu inspekcije i popunite kontrolne liste kandidati će, pre svega saznati da su poslovi inspekcijskog nadzora u nadležnosti države, a da ih vrše organi državne uprave, pokrajinske i lokalne samouprave. Radi se o sistemskom zakonu koji je savremen i reformski i kojim se inspekcijama, osim većih ovlašćenja propisuju obaveze oko vršenja procene rizika, utvrđivanja kontrolnih listi na osnovu kojih obavljaju inspekcijski nadzor, obaveštavanja subjekata nad kojima se vrši inspekcijski nadzor (nadziranog subjekta, preduzetnika, pravnog lica, fizičkog lica ili neregistrovanog subjekta koji obavlja neku delatnost bez upisa u registar) o predstojećim postupcima i to u pisanoj formi, najmanje tri dana pre početka postupanja. Profesori će, između ostalog istaći da inspekcije imaju i savetodavnu ulogu, to jest da mogu na poziv subjekta, van postupka inspekcijskog nadzora na licu mesta da daju podršku stručnim savetovanjem. Smisao takvog preventivnog nadzora je sprečavanje mogućnosti za pojavu štetnih posledica, a doslednom primenom Zakona se postupak inspekcijskog nadzora standardizuje i izjednačava inspekcijska praksa, dok se rad inspekcija različitih delatnosti čini transparentnijim objavljivanjem propisa i kontrolnih listi, planova rada, izveštaja o radu i drugih dokumenata, putem internet stranica. Prisutni će biti obavešteni i da se ovaj Zakon ne primenjuje na poslove odbrane, policije, komunalne policije, niti poreske policije.\nSvi koji budu pohađali seminar - kako da se pripremite za posetu inspekcije i popunite kontrolne liste biće upućeni i u vrste inspekcijskog nadzora, te će profesori govoriti o onom koji se tretira kao redovni (prema planu inspekcijskog nadzora), o vanrednom nadzoru (u slučaju opasnosti po život i zdravlje ljudi, imovinu, biljni i životinjski svet, prava zaposlenih, po predstavci pravnog ili fizičkog lica ili po zahtevu nadziranog subjekta), a odvrnuće se i na kontrolni (kontrola sprovođenja naloženih mera) i dopunski nadzor.\nNadležni stručnjaci će se na predavanjima baviti i procenom rizika u inspekcijskom nadzoru, te približiti prisutnima postupak kojim inspekcija, u svom delokrugu rada procenjuje pojavu rizika u vidu opasnosti, štetnosti ili ugroženosti prava i interesa, nastalih zbog neispunjavanja zakonskih obaveza kod nadziranog subjekta. Rezultat procene rizika je definisan prema stepenu i može da bude neznatan, nizak, srednji, visok i kritičan, a u slučajevima kada je procenjeni rizik neznatan, inspekcija ne mora da sprovodi nadzor nad subjektom.\nPredavači će pojasniti kandidatima da se inspekcijski nadzor obavlja na osnovu pisanog naloga rukovodioca inspekcije i da takav dokument sadrži podatke o inspekciji, inpektorima koji vrše nadzor, brojeve legitimacija inspektora, pravni osnov na osnovu koga se vrši nadzor, kao i informacije o procenjenom riziku, podatke o nadziranom subjektu, teritorijalno područje, lokaciju objekta, precizan opis predmeta, robe, proizvoda ili usluga nad kojima će se vršiti nadzor, ali i planirano trajanje inspekcije, potpis i pečat.\nDok traje obuka i kurs - kako da se pripremite za posetu inspekcije i popunite kontrolne liste polaznici će saznati i da poslodavci, u skladu sa članom 20 Zakona o inspekcijskom nadzoru imaju određene odgovornosti, obaveze i prava. Profesori će ih u sve te pojedinosti detaljno uputiti, a takođe će im biti naznačeno da se obaveštenje o inspekcijskom nadzoru nadziranom subjektu dostavlja najkasnije tri dana pre početka, osim u slučajevima kada postoje razlozi za neodložno postupanje, kada se takvi motivi navode u nalogu za inspekcijski nadzor. Obaveštenje sadrži i internet adresu na kojoj se nalaze kontrolne liste prema kojima će nadzor biti vršen.\nProfesori će objasniti da kontrolne liste sadrže spisak provera i drugih radnji koje sprovode inspektori, tako da je moguće da poslodavac sa internet sajtova nadležnih organa i uprava skine kontrolne liste za konkretne vrste inspekcijskog nadzora i izvrši samoproveru poštovanja propisa u radu svog preduzeća. Najznačajnije oblasti inspekcijskog nadzora relevantne za poslodavce su, na primer, bezbednost i zdravlje na radu, primena zakona o radu, upućivanje zaposlenih na rad u inostranstvu, kao i kontrolne liste za nadzor subjekata registrovanih za delatnosti u građevinarstvu i šumarstvu.\nGde i kada se održava kurs i obuka - kako da se pripremite za posetu inspekcije i popunite kontrolne liste?\nOsobe koje edukaciju prate u statusu zaposlenih u nekom preduzeću radiće na mestu koje sami odaberu, ukoliko budu želeli da korporativni seminar - kako da se pripremite za posetu inspekcije i popunite kontrolne liste bude organizovan online. Nasuprot tome, ako traže da pohađaju klasične časove, moraće da u tu svrhu dolaze u najbližu poslovnicu navedene institucije, a imaju mogućnost i da se obučavaju u svojoj firmi, te na bilo kom drugom mestu na kome za to postoje valjani tehnički uslovi. U svakom slučaju, vreme i ritam održavanja časova, kao i termin početka kompletnog programa sporazumno će definisati osoba koja istupa u ime konkretne kompanije i koordinator za nastavu u instituciji organizatora.\nPojedinačni kandidati takođe mogu da rade na standardni način i da na časove, prema definisanom rasporedu dolaze u odgovarajuće predstavništvu pomenute institucije. Pored toga, nastavu mogu da pohađaju i preko interneta, koristeći svoje kompjutere. U tom cilju potrebno je da na njih pre početka edukacije instaliraju namenski softver, bez koga neće moći da prate predavanja online. Ako ovaj postupak ne budu uspeli da obave samostalno, svakako mogu da računaju na pomoć IT stručnjaka u bilo kojoj poslovnici organizatora.\nU slučaju da ovi kandidati žele da dobiju maksimalnu pažnju i posvećenost nadležnog stručnjaka, mogu da traže da se za njih organizuje individualna obuka i kurs - kako da se pripremite za posetu inspekcije i popunite kontrolne liste. Lokacija na kojoj će u tom slučaju pratiti predavanja zavisiće od toga da li se odluče za klasičnu ili online nastavu. U prvoj varijanti, moći će sami da biraju mesto na kome će raditi, jer je za to jedino neophodno da imaju stabilnu internet konekciju i sopstveni računar. U drugoj opciji biće obavezni da na časove, u utvrđeno vreme dolaze u najbliže predstavništvo naznačene institucije. U svakom slučaju biće slobodni da navedu kada im odgovara da obuka startuje, kao i koji termini i ritam održavanja časova bi se najbolje uklopili u njihovu ustaljenu rutinu i način života koji vode. Da bi, međutim mogli da rade prema rasporedu koji su tražili, moraju za to da dobiju odobrenje nadležnog profesora i koordinator za nastavu u određenoj poslovnici organizatora.\nMesto na kome će se obučavati osobe koje odaberu poluindividualnu nastavu takođe će biti uslovljeno njihovim izborom između klasične i online obuke. Standardne časove će, dakle pohađati u savremeno opremljenim prostorijama najbližeg predstavništva organizatora, dok će online nastavu pratiti u sopstvenom domu, na radnom mestu ili u bilo kom prostoru koji im za to odgovara. Takođe će dobiti priliku da se prvo međusobno, a zatim i sa svojim predavačem i ovlašćenim reprezentom institucije organizatora dogovore u vezi sa svim detaljima obrazovnog procesa, te tako odrede datum kada će on početi, vreme i učestalost održavanja časova koji će biti prihvatljiv i za sve učesnike u edukaciji.\nKada je u pitanju grupni kurs i obuka - kako da se pripremite za posetu inspekcije i popunite kontrolne liste, kandidatima je takođe ostavljena mogućnost da predavanja prate na klasični način i to u savremeno opremljenim prostorijama odgovarajuće poslovnice navedene institucije ili, pak da rade online, u prostoru koji sami odrede. Svakako treba da znaju da će u nekim situacijama morati da sačekaju izvesno vreme dok se grupa ne oformi. Raspored po kome će se odvijati edukacija utvrdiće isključivo koordinator u pomenutoj obrazovnoj instituciji, a polaznici u vezi sa tim neće moći da iznose svoje želje i potrebe.\nPo kom principu se odvija seminar - kako da se pripremite za posetu inspekcije i popunite kontrolne liste?\nOni koji su na nastavu prijavljeni u statusu fizičkih lica mogu da predavanja prate online ili, pak da traže da se za njih organizuje klasična obuka i kurs - kako da se pripremite za posetu inspekcije i popunite kontrolne liste. Za prvi tip seminara moraće da se unapred pripreme, odnosno da na svoje kompjutere instaliraju posebnu vrstu softvera. Ako to ne budu mogli samostalno da urade ili budu imali nekih pitanja, mogu bilo kog dana tokom radnog vremena da stupe u kontakt sa članovima ekipe tehničke podrške u svakom predstavništvu naznačene institucije i tako efikasno reše svoj problem. Standardni časovi održavaće se u najbližoj poslovnici organizatora, gde će kandidati morati da dolaze u utvrđenim terminima.\nKada navedu da li žele da rade na uobičajen način ili online, ovi polaznici treba da se opredele između individualne, grupne i poluindividualne nastave. Ako odaberu prvu varijantu, biće jedini koje će nadležni stručnjak podučavati tokom obrazovnog procesa i moći će da predviđene ciljeve postižu tempom koji im najviše odgovara. Takođe će im biti data šansa da raspored po kome će se odvijati edukacija u najvećoj meri prilagode svojim potrebama i ostalim obavezama koje treba da ispune. Tako će moći da navedu datum koji im najviše odgovara za početak programa, kao i vreme i učestalost održavanja časova, ali da bi oni počeli zvanično da se primenjuju, moraju ih najpre odobriti ovlašćeni profesor i koordinator za nastavu u pomenutoj obrazovnoj instituciji.\nIzbor onih koji žele da nova znanja usvajaju kroz jedan aktivni komunikacijski proces može da bude grupni kurs i obuka - kako da se pripremite za posetu inspekcije i popunite kontrolne liste. Tada je vrlo preciznim pravilima određena veličina grupe, jer će jedino tako biti moguće ostvariti kvalitetan individualni napredak svakog od polaznika. Kako bi grupa delovala kao jedinstvena celina i niko od polaznika ne bi bio povlašćen u odnosu na ostale, neće im biti dozvoljeno da odlučuju u vezi sa rasporedom po kome će se raditi. Vreme i ritam održavanja časova, kao i termin početka edukacije odrediće koordinator za nastavu u konkretnom predstavništvu naznačene institucije, a polaznici će morati da ga prihvate i slede do kraja obuke.\nPoluindividualna nastava kreirana je kao zajednički rad dvoje polaznika, koji praktično funkcionišu kao tandem tokom obrazovnog procesa i zajedno ostvaruju predviđene obrazovne ciljeve. Među njima mora da postoji spremnost za aktivnu dvosmernu komunikaciju i dopunjavanje, jer će tako jedno drugome olakšati proces učenja i učiniti ga zanimljivijim. Omogućeno im je takođe da odrede datum početka seminara, termine i ritam održavanja časova, ali da bi zaista mogli da rade prema željenom rasporedu, moraju najpre da dobiju za to odobrenje nadležnog profesora i koordinatora u okviru pomenute obrazovne institucije.\nKada je potrebno organizovati nastavu za zaposlene u nekoj firmi, sprovodi se korporativni seminar - kako da se pripremite za posetu inspekcije i popunite kontrolne liste. Polaznici tada mogu da prate predavanja online, ali i na standardni način, kada će biti u prilici da biraju između nekoliko lokacija za održavanje časova. Na raspolaganju su im savremeno opremljene prostorije odgovarajuće poslovnice organizatora, adekvatni prostoru u kompaniji za koju rade, kao i svako drugo mesto na kome postoje potrebni tehnički uslovi za valjano sprovođenje i praćenje predavanja. Datum kada će početi obuka, vreme održavanja časova i ritam kojim će se raditi definisaće u dogovoru ovlašćeni predstavnik njihovog preduzeća i koordinator za nastavu u odgovarajućem predstavništvu navedene institucije.\nKoliko traje obuka i kurs - kako da se pripremite za posetu inspekcije i popunite kontrolne liste?\nOsobe čiji izbor bude individualni kurs i obuka - kako da se pripremite za posetu inspekcije i popunite kontrolne liste, kao i oni koji budu odabrali poluindividualnu imaće isti broj časova, a o rasporedu se dogovaraju sa svojim predavačem i ovlašćenim predstavnikom pomenute obrazovne institucije.\nPolaznici koji budu pohađali korporativnu nastavu isto će imati isti ukupni broj školskih časova, ali će vreme njihovog sprovođenja, kao i ritam u kom će se odvijati obuka zajedno da odrede zvanični predstavnik konkretne kompanije i koordinator za nastavu u odgovarajućoj poslovnici organizatora.\nZa osobe koje budu odabrale grupni seminar - kako da se pripremite za posetu inspekcije i popunite kontrolne liste, je predviđeno da vreme i učestalost održavanja časova i ostale pojedinosti vezane za obrazovni proces utvrđuje isključivo koordinator za nastavu u pomenutoj obrazovnoj instituciji.\nSpisak gradova za kurs i obuku "Kako da se pripremite za posetu inspekcije i popunite kontrolne liste"


Argeta hummus natur 145g | ePonuda.com\nArgeta hummus natur 145g cene\nRibella hummus namaz od leblebija urnebes 200g\nod 218,00 din\nCarnex hummus sa semenkama bundeve 150g\nod 164,00 din\nCarnex hummus sa ajvarom 150g\nod 221,00 din\nEPonuda nije internet prodavnica već Vam omogućava da brzo i lako nađete Argeta hummus natur 145g po najjeftinijoj ceni. Naš cilj je da kupci budu što bolje informisani o ponudi Argeta hummus natur 145g na tržištu Srbije. Vrlo lako nalazite željeni proizvod za kategoriju Biljni namazi cene, ne morate da lutate od sajta do sajta za Argeta Biljni namazi, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Argeta hummus natur 145g sa PRODAVCEM. EPonuda ne može da garantuje potpunu tačnost specifikacije i slika za Argeta hummus natur 145g. Pre kupovine, podatke za Argeta hummus natur 145g proverite na sajtu PROIZVOĐAČA.


SEEbiz.eu / RS / Royer: Delhaize nastavlja da investira u širenje mreže u Srbiji\nMinistra Kuščevića prijavit će Geodetska uprava\nQuentin Royer Delhaize Delez maloprodaja trgovina\nRoyer: Delhaize nastavlja da investira u širenje mreže u Srbiji\nDatum objave: 27.12.2018. - 11:50:52\nBEOGRAD - Delhaize Srbija je i u 2018. godini ostao omiljeni komšijski supermarket zahvaljujući poverenju koje su kupci stekli u kompaniju, inovacijama koje je uvela, asortimanu od skoro 30.000 artikala i svakodnevnom zalaganju zaposlenih, rekao je u intervjuu agenciji Beta generalni direktor kompanije Delhaize Srbija Quentin Royer.\n"Trgovine danas više nisu samo mesto kupovine robe, one postaju takozvani 'community' centri. Svedoci smo modernizacije svih procesa, a digitalizacija je duboko zašla u svaki segment poslovanja. Ipak, trgovina su ljudi. Akcenat na vrhunskoj komšijskoj usluzi zato ostaje naš prioritet i u narednoj godini", rekao je Royer.\nOn je naveo da je kompanija Delhaize Srbija spremna da odgovori izazovima budućnosti, od akcija konkurencije do nezaobilazne digitalizacije, a jedan od najvećih izazova ove i naredne godine jesu ekološke teme, odnosno spremnost kompanija da doprinese društvu i očuvanju životne sredine.\n"Kompanije imaju sve veću svest da poslovanje mora da bude održivo, a Delhaize Srbija je to ugradila u svaki segment poslovanja. Verujem da će se i druge kompanije u našoj zemlji razvijati u tom smeru", rekao je Royer.\nPodsetio je da je Delhaize prvi implementirao sistem naplate jednokratnih plastičnih kesa i već sada sve veći broj kupaca koristi cegere.\n"Brojne su aktivnosti kojima doprinosimo društvu i zajednici u kojoj poslujemo. Pokrenuli smo Maxi školski karavan, u okviru kog osnovcima kroz igru ukazujemo na važnost zdravije ishrane, a već godinama doniramo viškove hrane onima kojima je hrana najpotrebnija. Kroz projekat 'Pomažemo da imaju i oni koji nemaju', u 2018.godini smo donirali hiljadu tona hrane ka 70 humanitarnih organizacija u Srbiji", rekao je Royer.\nPrema njegovim rečima, oporavak srpskog tržišta u segmentu maloprodaje je krenuo još pre dve godine, a kompanija Delhaize Srbija se svakodnevno trudi da potrošačima predstavi proizvode vrhunskog kvaliteta.\n"Kada pitate prosečnog srpskog kupca, odakle dolazi kvalitetna voćka on će vam reći – iz Srbije. Insistiranje na domaćim proizvodima je jedna od osobina prosečnog srpskog potrošača, pogotovo u svežim kategorijama. Mi sarađujemo sa više od 50 proizvođača iz Srbije i veoma smo ponosni na sve što smo postigli zajedno sa njima", kazao je prvi čovek Delhaizea u Srbiji.\nIstakao je da su meso lokalnih farmera, domaće jagode, borovnice, paradajz, krastavac i drugi brojni artikli najvišeg kvaliteta jedan od razloga zbog kojih je Delhaize omiljeni trgovinski lanac kupaca, što je, kako je ocenio, velika odgovornost.\nRoyer je naglasio da ga dolazak konkurencije na srpsko tržište nije iznenadio.\n"Kada ste lider, onda morate da budete spremni na izazove. Kompanija Delhaize Srbija je dosledna strategiji koja podrazumeva da kupcima svakog dana obezbeđujemo sveže, kvalitetne i pristupačne proizvode, pružajući im širok asortiman i vrhunsku uslugu. Samo PREMIA ima asortiman koji broji više od 800 artikala, a činjenica da ovaj brend iz dana u dan raste i ostvaruje sve značajnije rezultate nama su znak da kupci vole i prepoznaju kvalitet", rekao je on.\nKako je naveo, na srpskom tržištu postoje odlični uslovi i prilike za prirodni rast kome Delhaize teži i nastaviće da investiraju u širenje mreže.\n"U ovoj godini smo do sada otvorili i renovirali 70 prodavnica. I u 2019. godini nastavićemo da gradimo i ulažemo u prodavnicu budućnosti. Očekujemo da upravo ona podigne standarde na lokalnom tržištu što je i jeste uloga tržišnog lidera. Kontinuirano ulaganje u inovacije i kvalitetnije iskustvo kupovine kupcima svakog dana", istakao je Royer.\nKIKINDA – Pogon fabrike „Tisza automotive" trebalo bi početkom avgusta da započne proizvodnju u Kikindi i da angažuje više od 300 radnika.\nImovina PKB prodata ispod svake cene


Dizeldorf sajam 2018 – StratoPlus | Aleksinac\nDelegacija Strato Plus-a na čelu sa direktorom Aleksandrom Ilićem i njegovim saradnicima uzela je učešće na međunarodnom sajmu tehničkih dostignuća koji se održao od 16 do 20 aprila 2018. godine u Dizeldorfu u Nemačkoj. Fenomenalno, urbanistički moderno zdanje sajma primilo je oko 3000 izlagača koji su prezentovali znanja, inovacije i proizvodno-tehnička rešenja iz više srodnih oblasti – prerada obojenih metala, najnovija dostignuća u proizvodnji mesinganog fitinga, savremene mašine i prateća procesna oprema za proizvodnju i preradu bakarne žice, rešenja i trendovi u oblasti elektorizolacionih materijala i sl.\nSvi vodeći proizvođači iz zemalja Zapadne Evrope, Sredozemlja, Severne Amerike i Azije, a koji posluju u ovim oblastima predstavili su se zainteresovanim posetiocima. Mi smo iskoristili priliku da sa mnogima od njih diskutujemo o mogućnostima za poslovno-tehničku saradnju i uzajamni transfer dostupnih tehnologija i međusobni plasman finalnih proizvoda.\nGlavni moto sajma je da svako ko želi ozbiljno da posluje u ovim oblastima, ne sme da propusti iskustva koja ovaj sajam nudi, a mi smo se svakako lično uverii u to. Strato Plus se trudi da ide u korak sa novim naučno-tehničkim dostignućima i inovacijama, te nastoji da isprati savremene proizvodne trendove u oblasti prerade obojenih metala i u radu sa bakarnom lak žicom i elektroizolacijom. Sa tom namerom, na sajmu su ostvareni kontakti i obavljeni razgovori i konsultacije sa mnogobrojnim proizvođačima, te su kao rezultat proistekla nova poslovna partnerstva i dogovorena je saradnja po raznim pitanjima sa izuzetno respektabilnim i renomiranim kompanijama iz Kine, Italije, Nemačke i sl.\nZa implementiranje određenih proizvodno-tehničkih saznanja i rešenja koje imamo priliku da vidimo na ovakvim sajmovima potrebno je dosta vremena, truda, energije i resursa. Ali uz stalno planiranje i raspodelu dostupnih sredstava i viška vrednosti koje nastaju u našem radu, modernizacija proizvodnih procesa i investicije u vidu nabavke novih mašina i prateće opreme za Strato Plus ne predstavlja veliku prepreku. Zato dragocena iskustva koja nosimo sa međunarodnih sajmova za nas predstavljaju određene smernice i putokaz za buduće poslovne poduhvate koje poslovni sistem Strato Plus DOO nastoji da realizuje.\nMožemo reći da smo ostvarili osnovni cilj naše posete sajmu u Dizeldorfu, a to je stvaranje neophodnih pretpostavki za dalju modernizaciju i osavremenjivanje proizvodnje i proizvodnog programa, uz afirmaciju i poštovanje svetskih standarda i najnovijih dostignuća na poljima prerade obojenih metala i trgovine elektroizolacionim materijalima. Bićete informisani o realizaciji projekata koji nas očekuju u narednom periodu, a koji su posledica dogovorenih saradnji na sajmu. Radujemo se i ponosni smo što ćemo naše poslovne uspehe moći da podelimo sa vama i da vas informišemo o daljim planovima i konkretnim koracima koje ćemo sa našim novim poslovnim partnerima preduzimati u budućnosti.


SZO upozorava: Jedna grupa ne sme da primi „Moderninu“ vakcinu - Sputnjik Srbija\n21:07 25 Februar 2021\nUživo: Počela je utakmica – može li Zvezda da iznenadi Milan? /uživo/\nSZO upozorava: Jedna grupa ne sme da primi „Moderninu“ vakcinu\n16:43 26.01.2021 Preuzmite kraći link\nSvetska zdravstvena organizacija (SZO) izdala je nove smernice o vakcini protiv virusa korona kompanije „Moderna“, uključujući preporuku trudnicama da ne primaju vakcinu osim ako nisu izložene velikom riziku od zaražavanja.\nSavetodavna grupa stručnjaka za imunizaciju Svetske zdravstvene organizacije (SAGE) izdala je u utorak seriju preporuka o vakcini „Moderne“, savetujući da trudnice ne bi smele da prime vakcinu ukoliko nisu zdravstvene radnice ili nisu izložene velikom riziku od zaražavanja koronom.\n„Iako trudnoća izlaže žene većem riziku od ozbiljnog oblika kovida 19, upotreba ove vakcine kod trudnica trenutno se ne preporučuje“, smatra SAGE.\nDirektorka za imunizaciju SZO Kejt Obrajan rekla je da su potrebna klinička ispitivanja vakcine „Moderna“ na trudnicama.\nIzveštaj je takođe naglasio da vakcinu treba primiti u razmaku od 28 dana između svake idoze, uz mogućnost produženja tog intervala do 42 dana ako je potrebno.\nIzveštaj SAGE takođe naglašava potrebu da se vakcina primenjuje u objektima u kojima su lako dostupni tretmani za alergijske reakcije, prenosi RT.\nSZO, virus korona, vakcina, vakcine, trudnice\n21:00 Počela je utakmica – može li Zvezda da iznenadi Milan? /uživo/


Beta 3. decembra 2019. 10:40\nPredsednik Zajedno za Srbiju Nebojša Zelenović izjavio je danas da predsednik Srbije Aleksandar Vučić organizuje lažne „spontane“ skupove podrške samome sebi, a da zapravo time izaziva gradjanske sukobe.\n„Na skupovima podrške samome sebi u Nišu i Kruševcu, naciljao je Dragana Djilasa kao metu. Sutra će meta biti neko drugi, svako ko se osmeli da progovori o finansijskim zloupotrebama vlasti i torturi koja se sprovodi nad svakim ko drugačije misli. Na te skupove, na silu, autobusima, pod pretnjom otkazima, Vučić dovodi zaposlene u državnim službama i javnim preduzećima. Ni oni ne znaju tačno zbog čega su došli, ali im je rečeno da nešto moraju da viču, skandiraju i prete“, naveo je Zelenović u saopštenju.\nOn je ocenio da Vučić „stavlja na panj glave svojih političkih protivnika“ i da je samo pitanje trenutka kada će se u ime vlasti pojaviti „neki pomahnitali dželat i tada će zemlja skliznuti u katastrofu“.\n„Pozivam Vučića da se dozove pameti, ako je to još moguće, i da prekine sa stvaranjem atmosfere mržnje i podsticanja gradjanskih sukoba. Pozivam Vučića da stvori uslove za normalan politički život i slobodne i poštene izbore jer je i u njegovom interesu da sa vlasti ode na miran način i na izborima. Svako dobronameran zna da je ovakav siledžijski način vladavine neodrživ, da je neodrživo stanje da u evropskoj zemlji u 21. veku vlada čovek koji se svakodnevno davi u aferama nelegalne trgovine oružjem i proizvodnje narkotika u režiji svog najbližeg okruženja“, zaključio je Zelenović.\nSavako treba da gleda svoje postupke a ne uvek dsa kriuve druge


NS Reporter » Gradonačelnik posetio „Zemlju živih” na Čeneju\tNaslovna\tVesti\nGradonačelnik posetio „Zemlju živih” na Čeneju\nObjavljeno 11.04.2013 NOVI SAD - Gradonačelnik Novog Sada Miloš Vučević zajedno sa episkopom dr Porfirijem igumanom manastira Kovilj posetio je Centar za rehabilitaciju zavisnika „Zemlja živih“ na Čeneju. Centar radi od 2006. godine, a trenutno ima oko više desetina štićenika koji prolaze program odvikavanja od zavisnosti.\n- Grad Novi Sad podržava projekat “Zemlja živih“ u okviru kojeg se godinama uspešno leči narkomanija, bolest savremenog doba. Važno je da proširujemo svest o ovom izuzetno velikom i podmuklom problemu, koji je uzeo maha u našoj zemlji. Obaveza nas koji vršimo javne funkcije, ali i svih građana je da otvoreno pričamo o onome sa čime se suočavaju ovi ljudi kako bismo postali bolje društvo. Neophodno je da što više državnih i društvenih činilaca uzme aktivno učešeće i na taj način pomogne rehabilitaciju i brže vraćanje naših sugrađana u normalne tokove života – rekao je tom prilikom gradonačelnik Vučević i dodao da će Grad nastaviti da pruža punu podršku ovoj komuni čiji je rad od izuzetne društvene važnosti.\nPrema rečima Njegovog Preosveštenstva Episkopa jegarskog Gospodina dr Porfirija ljudi koji su uključeni u projekat „Zemlja živih“ dolaze potpuno dobrovoljno. – Naša komuna funkcioniše kao mesto za rehabilitaciju onih koji imaju problema sa drogom u okviru terapijske zajednice. Mi smo tu kao podrška sa strane i duhovni podstrek. Hvala Gradu na pomoći na ovom projektu, koja se ne ogleda samo u moralnoj podršci, već i materijalnoj pomoći, kao i na planu resocijalizacije onima koji završe ovaj program – rekao je Episkop jegarski dr Porfirije.\nProjekat “Zemlja živih” pokrenut je sa ciljem da pruži sistematsku pomoć ljudima koji se leče od droge. Boravak u zajednici se ne plaća, a svaka porodica čije je dete u zajednici sarađuje i pomaže koliko može. Program traje od jedne do tri godine, u zavisnosti od lične istorije pojedinaca, navika, sposobnosti, kao i od toga u kojoj meri je prihvatio zajednicu i novi način života.\n0 čitalaca je odgovorilo na " Gradonačelnik posetio „Zemlju živih” na Čeneju " Prijavite se za RSS komentare ili trackback url\nFantomske firme oštetile budžet za 800 miliona evra\nČetiri nova ruska voza na srpskim prugama\nVulin: Primećuje se porast broja migranata\nVučić: Poverljivo pismo Hagu, a ne protestna nota\nMekejn: Srbija odlučuje o članstvu u NATO\nČetiri puta opljačkao kladionicu u Zrenjaninu\nMediji: Odlikovanja za Dan državnosti Srbije\nPovlači se Predlog zakona o ravnopravnosti žena i muškaraca\nPremijer uputio protestnu notu Haškom tribunalu\nNađen raketni bacač pored vrtića\nSokolović u Pozorištu mladih\nU Sinagogi o ljubavi\nDve ulaznice po ceni jedne u SNP-u\nLajtl: Kraj Šengena šteta 1,2 milijardi evra\nNdžemanze: Daću sve dokaze o Tačijevoj trgovini organima\nDanas protestna nota Hagu\nDodik: BiH nije opstala 500 godina pod Turcima, neće pod ovim savremim Turcima\nPrezentacija novih publikacija u EU Info Point-u u Novom Sadu


Politika: Vulin: U Srbiji neće biti NATO vežbe, to je regionalna inicijativa - BalkaniYUm.TV '); } //]]>\nVežba "REGEX 2018" planirana za iduću godinu, u kojoj Srbija učestvuje sa NATO, jeste komandno-štabna vežba, koja se i ranije održavala na prostoru naše zemlje i nije NATO vežba već regionalna inicijativa, izjavio je danas ministar odbrane Aleksandar Vulin i poručio da je Srbija neutralna zemlja.\n- To nije NATO vežba, već regionalna inicijativa i ništa drugo - rekao je Vulin odgovarajući na novinarsko pitanje da li vežbe u kojima Srbija učestvuje sa NATO menjaju naš stav o vojnoj neutralnosti.\n- Do sada se ta regionalna inicijativa sprovodila u Turskoj, BiH, Grčkoj, Jordanu, a iduće godine će biti kod nas. To je komandno-štabna vežba, koja će biti podržana određenim računarskim simulacijama, i to su vežbe koje su se i ranije održavale na prostoru naše zemlje. Prva vežba takvog tipa urađena je 2010. godine - kaže Vulin.\nPrema njegovim rečima, Srbija je neutralna zemlja i vežbaće sa svima od kojih može nešto da naučimo, i sa NATO, i sa ODKB.\n- Vežbaćemo i bilateralno sa Oružanim snagama SAD, vežbaćemo bilateralno sa snagama Ruske Federacije i sa svakim od koga možemo nešto da naučimo, mi ćemo raditi. Dok je Aleksandar Vučić predsednik države i vrhovni komandant i dok sam ja ministar odbrane, Srbija neće ući u NATO pakt - poručio je Vulin.\nDodao je da ne zna šta će se dešavati kad Aleksandar Vučić ne bude vrhovni komandant, i kad ne bude bio predsednik Republike.\n- Možda će doći neki drugi ljudi koji će misliti drugačije, ali dok je on vrhovni komandant nećemo ući u NATO pakt, da ne bude nikakve dileme i sumnje - naglasio je ministar Vulin.\nVežba REGEX-18 je rezultat i nastavak vojne saradnje više zemalja u okviru regionalne inicijative pokrenute 2013. godine, a realizuje se uz stručnu i delimičnu finansijsku podršku Komande združenih snaga Napulj i prema NATO standardima koje su prihvatile i sve države članice EU.\nNaredne, 2018. godine, održavanje vežbe REGEX-18 biće u Srbiji.\nU planu je komandno-štabna vežba podržana računarskim simulacijama po temi "Rad komande multinacionalne brigade u multinacionalnim operacijama".\nREGEX-18 nije prva međunarodna vežba koja se prema NATO standardima realizuje u Srbiji. Prethodno su realizovane vežbe VIKING-14 i LOGEX-15, kao i jedan segment vežbe COMBINED ENDEAVOUR 2011. Prva vežba u okviru regionalne inicijative (REGEX - Regional exercise) održana je 2014. godine u Turskoj, uz učešće pet oficira Vojske Srbije.\nVežba REGEX-15 realizovana je u Grčkoj uz učešće četiri oficira Vojske Srbije, a 2016. godine vežba je realizovana u Bosni i Hercegovini uz učešće pet štabnih oficira i jednog voda Vojne policije Vojske Srbije.\nVrednost ugovora odbrambene industrije 754 miliona dolara\nMinistar odbrane Aleksandar Vulin izjavio je danas u Valjevu da je ukupna vrednost izvoznih ugovora odbrambene industrije Srbije 754 miliona dolara i da će rast izvoza ove godine biti 20 odsto.\nTi ugovori spovode se u saradnji s državnom komapanijom koja se bavi trgovinom naoružanjem, odbrambenom opremom, kao i transferom tehnologija SDPR.\nMinistar se danas u privrednom društvu "Krušik" sastao sa rukovodstvom fabrike i sa predstavnicima sindikata, saopštilo je Ministarstvo odbrane.\nRukovodstvo fabrike namenske industrije informisalo je Vulina o stanju, postignutim rezultatima poslovanja, stepenu realizacije investicija koje su započete, planovima za budućnost, kao i o preduzetim merama koje se tiču bezbednosti zaposlenih koji obavljaju proizvodne procese.\nSvetsko tržište vrlo raspoloženo za naše proizvode\nVulin je rekao da će Vlada Srbije nastaviti da intenzivno ulaže u odbrambenu industriju Srbije i dodao da je svetsko tržište u ovom trenutku "vrlo raspoloženo" prema proizvodnom programu Srbije.\nDirektor Krušika Mladen Petković rekao je da fabrika ima dogovorenih poslova za 276 miliona dolara i da ima uposlene kapacitete za celu 2017, 2018. i 2019. godinu.\n- Kako sada stvari stoje, Krušik će ove godine oboriti istorijski rekord kada je reč o obimu proizvodnje i izvozu, a po obimu izvoza premašiti za oko 80 miliona dolara - rekao je Petković.


Krstić: Ovo je poslednji voz : Nadlanu.com\nKrstić: Ovo je poslednji voz\nObjavljeno 8. sep 2013. / 22:32:28\nOni su u emisiji "Utisak nedelje" Televizije B92 rekli da su stekli utisak da volja za promenama u Srbiji postoji i to unutar cele vlade.\nKrstić je rekao da nije očekivao poziv za mesto ministra, da je prvo bio skeptičan, ali da se uverio, tokom razgovora sa predstavnicima vlade, da postoji volja da se nešto promeni i da to treba da se desi odmah i sada.\n"Ovo jeste poslednji voz, ali on stoji i tu je, i ukoliko ga uhvatimo uspećemo", kazao je Krstić.\nOn je naveo da ima potpunu slobodu u tome šta radi i načinu kako radi, i koga postavlja na ključne pozicije, što je, kako je rekao i bio njegov uslov.\nRadulović je naveo da je najvažnije bilo da postoji politička volja da se naprave promene.\n"Ne radi se o garancijama, vi prepoznate u razgovoru da li te volje ima. Bilo je bitno da postoji spoznaja u kakvoj smo teškoj situaciji, da postoji doza odgovornosti da se nešto konačno uradi, da povučemo neke teške ali, ispravne poteze da nam svima bude bolje", rekao je Radulović.\nSaša Radulović / Foto: Media Centar\nOn je rekao da postoji politička volja cele vlade i unutar vladajuće koalicije, posebno prvog potpredsednika vlade Aleksandra Vučića, da je to bilo dovoljno i da je to video i nakon stupanja na dužnost.\nPokrajinski sekretar za privredu i turizam: Moramo da…\nKrstić i Radulović su takođe ukazali da rešenje za kompaniju "Simpo" možda nije najbolje, ali da je to bilo jedino moguće rešenje koje je po zakonu.\n"Ne možete u jednom danu tek tako da otpustite 5.000 ljudi...Moramo da kažemo: jeste li doveli na ivicu propasti preduzeće, ako je tako onda mi kao država uzimamo pod kontrolu to preduzeće i kada smo sami kao država postali vlasnici moramo da brinemo o njemu", kazao je Krstić.\nOn je dodao da se mora učiniti nešto da se to "preduzeće stavi na noge i da se privatizuje, ali na način koji je odgovoran i koji će omogućiti da se ne obori preko noći privreda u južnoj Srbiji".\nRadulović je rekao da su neki problemi poput problema u "Simpu" nasleđeni i da nisu godinama rešavani i odlagani.\nNa pitanje da li bi problem u toj kompaniji nazvao skandalom, on je odgovorio: "Ja ga ne bih nazvao skandalom, nemamo sistemsko rešenje za Simpo, nego smo ad hok rešili nesto što možda nije najbolje rešenje".\nRadulović je rekao i da mora da se omogući univerzalni sistem socijalne zaštite, ali takav da zaista štiti ugrožene građane.\nPlata oko 100.000 dinara\nKrstić i Radulović izjavili su večeras takođe da će njihova ministarska plata biti oko 100.000 dinara. Krstić je na pitanje koliko će manje primati novca u odnosu na prethodni posao rekao da će primati pet do šest puta manje novca nego u Americi."Nisam pitao, ne znam tačno kolika če mi biti plata, ali verovatno oko 100.000 dinara. Nisam pitao za cifru, jer znam da ću primati više od drugih ljudi u Srbiji i to će mi biti dovoljno da ovde pristojno živim", rekao je Krstić.\nRadulović je naveo da veruje će mu mesečna zarada isto biti oko 100.000 dinara. "Biće nekoliko puta veća nego ona koju sam do sada primao, tu negde oko 100.000 dinara, plus neki dodaci ukoliko ih bude imalo", naveo je Radulović.\nekonomijalazar krstićprivredaSaša Radulović


Doktori u TK dobili kolektivni ugovor – Glas TK\nDoktori u TK dobili kolektivni ugovor\nredakcija 27. June 2018.\nStrukovni sindikat doktora medicine i stomatologije Tuzlanskog kantona danas je potpisao kolektivni ugovor sa Vladom TK. Doktori na kantonalnom nivou nisu još dobili reprezentativnost već su ugovor potpisali prema zaključku zakonodavnog tijela TK crpeći reprezentativnost dodijeljenu ovom sindikatu na federalnom nivou.\nUgovor su potpisali ministar zdravstva TK Bahrudin Hadžiefendić i potpredsjednik Saveza strukovnih sindikata doktora medicine i stomatologije FBiH Admir Suljić.\nSuljić je rekao novinarima da je danas historijski dan za doktore medicine i stomatologije.\n-Po prvi put, nakon sedam godina od našeg osnivanja, ulazimo u priču da možemo sami sebe zastupati što je istorijsko djelo, naglasio je.\nPremijer TK, Jakub Sukljanović izrazio je zadovoljstvo potpisivanjem granskom kolektivnog ugovora, nakon višemjesečnih pregovaranja.\nPoručio je da se nada, da ukoliko nova zakonska rješenja doprinesu povećanju prihoda u Budžetu TK i Zavoda zdravstvenog osiguranja, da će biti i drugih načina poboljšanja standarda uposlenih u zdravstvu, kao i općenito poboljšanja stanja u ovoj oblasti.\nUgovor ne nudi ništa više od onoga što je ponuđeno već nudila Strukovnom sindikatu doktora medicine i stomatologije krajem aprila, kada ovaj ugovor nije potpisan.\nDakle ovim ugovorom ne mijenja se obim materijalnih prava koji je utvrđen ranije potpisanim Kolektivnim ugovorom za oblast zdravstva.\nMinistar zdravstva TK, Bahrudin Hadžiefendić ocjenjuje da je značajno poboljšan materijalni status ne samo doktora, već svih uspolenih u zdravstvu potpisivanjem ugovora sa Nezavisnim sindikatom radnika uposlenih u ovoj oblasti.\n-Nakon višemjesečnih pregovora koje je pregovarački tim Vlade vodio i sa jednim i sa drugim sindikatom uporedo, današnji dan je kruna završenih pregovora. Kolektivni ugovor je rezultat donesenih zaključaka Skupštine TK, te približavanja stavova Vlade i Sindikata, kazao je Hadžiefendić.\nPodsjećamo, ljekari na području TK bili su u štrajku 4. juna i tražili da im Kantonalna vlada prizna reprezentativnost, te da potpišu odvojeni kolektivni ugovor. Dogovor prvobitno nije uslijedio, te je nekoliko stotina doktor prošle sedmice potpisalo ostavke, zbog čega je hitno zasijedala Skupština TK.\nIz Kantonalne vlade napominju, da je ranije utvrđeno umanjenje broja sati tokom radne sedmice sa 40 na 37,5 sati, te povećanje osnovne satnice sa 2,31 na 2,41 KM. Istovremeno su povećani i koeficijenti za obračun plaće, što je usaglašeno sa predstavnicima oba sindikata u oblasti zdravstva. To znači da će se, za plaće uposlenika u zdravstvu, na godišnjem nivou, izdvojiti oko 9,4 miliona KM više nego ranije.\nPrevious Post: Tuzlanski sportisti Nedžad i Almin Hodžić na Balkanskom prvenstvu u kick-boxu osvojili dvije medalje\nNext Post: BiH rekorder u regionu po žalbama na javne nabavke


Predstavnici USSCG podržali Apel EKS-a o usvajanju vanrednih makroekonomskih mjera – Unija slobodnih sindikata Crne Gore\nHomeAktuelnostiUncategorized @mePredstavnici USSCG podržali Apel EKS-a o usvajanju vanrednih makroekonomskih mjera\nPredstavnici USSCG podržali Apel EKS-a o usvajanju vanrednih makroekonomskih mjera\nEvropska konfederacija sindikata (EKS) duboko je zabrinuta zbog uticaja koronavirusne krize na evropsku i globalnu ekonomiju. Prema Međunarodnoj organizaciji rada (MOR) gotovo 25 miliona radnih mesta moglo bi biti izgubljeno širom svijeta kao rezultat COVID-19 što će, kako MOR ističe, biti više nego 2008/2009. godine kada je, kao rezultat globalne finansijske krize, ugašeno 22 miliona radnih mjesta. S tim u vezi, EKS je konsultovao brojne ekonomiste, akademike, političare i sindikate širom Evrope oko krize nastale usled pojave koronavirusa, te dobio saglasnost od preko 170 njih na tekst Apela evropskim institucijama i nacionalnim vladama za usvajanje vanrednih makroekonomskih mjera za borbu protiv urgentne situacije prouzrokovane pojavom COVID-19.\nApel na engleskom jeziku sa potpisim možete vidjeti na sledećem linku: https://www.etuc.org/en/document/appeal-make-money-value-not-health-whateverittakes, dok u nastavku prenosimo prevod na našem jeziku.\nZaradite novac na vrijednostima, a ne na zdravlju\nApel za vanredne makroekonomske mjere za borbu protiv urgentne situacije COVID-19\nApelujemo na evropske institucije i vlade sa posebnom hitnošću, naše stanovništvo se guši od virusa Corone COVID-19, fizički i ekonomski. Niko ne bi trebalo da bira između zaštite sebe i svojih najmilijih ili očuvanja svog posla i prihoda, potencijalno dovodeći sebe i druge u rizik.\nMoramo da djelujemo i to hrabro. Bojimo se da alati i sredstva u ovoj borbi kojima sada raspolažu vlade i institucije Evropske unije neće biti dovoljna. Potpuna fleksibilnost u primjeni Pakta za stabilnost i rast biće poput kapi u okeanu, ako nije praćena dodatnim mjerama. Hitna klauzula Fiskalnog pakta mora biti aktivirana.\nPozivamo sve finansijske institucije da ne profitiraju od ove neviđene zdravstvene situacije i spriječe ekonomski šok. Zbog toga preporučujemo brzu primjenu sledećih mjera:\nOdmah obustaviti rad berzi: nakon neviđenih padova na berzama širom svijeta, kompanije i radnici će neizbježno patiti i boriti se za pristup kreditima.\nSmanjenje granične fiskalne stope na pozajmice Evropske centralne banke na nula procenata ili manje (trenutno iznosi 0,25%), smanjenje zateznih kamatnih stopa na osnovnu stopu glavne operacije refinansiranja ispod sadašnjih nula procenata i još veće smanjenje negativne teritorije depozitnog fonda (trenutno na -0,5%) kako bi se bankama omogućilo i podstakle na održavanje ekonomske aktivnosti.\nEvropska centralna banka da bude spremna učiniti “sve što je potrebno” kao što je to bio nekadašnji guverner, što znači da bude spremna da dopuni „bazuku“ Direktnih monetarnih transakcija i Kvantitativnog popuštanja. Kao dodatak, kapitalni ključ Evropske centralne banke mogao bi biti privremeno izdvojen za potrebe finansijske stabilnosti, neke države članice biće u većoj potrebi za tim od drugih.\nSpriječiti finansijske institucije da daju zajmove po pozitivnim kamatnim stopama kako evropskim državama članicama tako i malim i srednjim preduzećima. Mala i srednja preduzeća će raditi ili sa zalihama ili će zaustaviti svoje aktivnosti, ukoliko im se ne pruži dodatna podrška. Tražimo da sve finansijske institucije, ne samo nacionalne promotivne banke i Evropska investiciona banka, već i privatne banke, budu spriječene u naplati kamata na kredite, kako bi se privrednicima omogućilo da izdrže do kraja krize. Ako se to ne može postići određenim podsticajnim mjerama, vlade moraju djelovati dekretom ili osigurati garanciju na nacionalnom nivou, koja bi bila podržana na nivou EU.\nEvropski mehanizam za stabilnost mora igrati ulogu u tom pogledu i mi pozivamo vlade kako bi mu se osiguralo da može prikupljati novac po nultoj ili negativnoj kamatnoj stopi i pozajmljivati novac državama članicama uz gore opisane mjere. Države članice bi, osim toga, mogle da koriste predostrožne kreditne linije dostupne u skladu sa Evropskim mehanizmom za stabilnost, ali bez ikakvih uslovljavanja.\nPored toga, trebalo bi ozbiljno razmotriti mogućnost dostave novca od Evropske centralne banke putem helikoptera, kako bi se prevazišao pokvareni mehanizam bankarskog prenosa, ako je potrebno, kao način borbe sa smanjenjem ekonomskih aktivnosti, podrške prihodima radnika i sprečavanja deflacije.\nTrebalo bi preduzeti posebne mjere za regulisanje kretanja cijena vitalnih proizvoda i stanovanja, a bilo kakve zloupotrebe u ovim vanrednim situacijama treba oštro osuditi.\nMoramo biti sigurni da će hitne mjere, koje bi trebalo da budu primijenjene sada, biti praćene strukturnijim i konkretnijim mjerama za promovisanje investicija i održivog ekonomskog razvoja. Moramo iskoristiti trenutni Pregled ekonomskog upravljanja Evropske unije koji je nedavno objavila Evropska komisija: apsolutno je potrebna potpuna revizija evropskog fiskalnog okvira na čvrstim ekonomskim principima.\nJavne službe i javni službenici rade nevjerovatan posao u zaštiti i brizi o stanovništvu tokom ove neviđene krize, a sada je vrijeme da se obezbijedi njihova finansijska održivost u budućnosti smanjivanjem izbjegavanja plaćanja i utaje poreza. Čestitke su dobrodošle, finansiranje je neophodno.\nJasno je da su u ovom trenutku potrebni više nego ikad fiskalni transferi između država članica na jedan ili drugi način i evropski centralni fiskalni kapacitet koji izdaje sigurna sredstva, ali izgleda da takvi ciljevi još nisu dostižni.\nKonačno, radi se o demokratskoj kontroli našeg finansijskog sistema i preduzimanju potrebnih mjera za spas sredstava za život ljudi i ekonomskih aktivnosti. Brzo i zajedničko djelovanje je jedini efikasan odgovor na krizu koja pogađa sve nas.\nMoramo djelovati zajedno ako ne želimo da sve ovo preraste u sitničan i podjeljiv nacionalizam. Moramo djelovati zajedno jer se suočavamo s istom prijetnjom i virusom koji se ne zaustavlja na granicama. Djelujemo solidarno, za slobodu ljudi i naša zajednička dobra. Zajedno smo jači.


Samo sertifikovani i bezvirusni sadni materijal voća predstavlja zdravu i sigurnu osnovu za započinjanje profitabilne voćarske proizvodnje. Upravo iz tog razloga neophodno je da rasadnici u Srbiji prepoznaju potrebe voćara i prate inovacije na tržištu sadnog materijala. PRO FRUIT Vam može pomoći tako što će obezbediti neophodan repromaterijal bazne kategorije iz Holandije za podizanje matičnjaka, u vidu jednogodišnjih baznih podloga i jednogodišnjih matičnih sadnica velikog broja voćnih vrsta i sorti. Takođe, u prilici smo da ponudimo i sertifikovane kalem grančice i podloge, slobodnih i zaštićenih sorti, proizvedene u stranim i domaćim ovlašćenim rasadnicima.\nS obzirom da je Srbija postala punopravni član UPOV i da je već u primeni Zakon o zaštiti selekcionerskih prava, stvorena je klima za uvođenje modernog sortimenta koji je u skladu sa tražnjom potrošača.\nUzimajući u obzir pomenutu činjenicu, svi proizvođači voća u Srbiji koji žele da izvoze na inostrana tržišta moraće da zasnivaju zasade sadnim materijalom proizvedenim isključivo u ovlašćenim rasadnicima koji za određene sorte poseduju licencni ugovor sa vlasnikom sorte.\nPored uvođenja novog i traženog sortimenta, nemeće se i pitanje kvaliteta sadnog materijala koji je prisutan u Srbiji. Poslednjih godina velike plantaže su podignute upravo sadnicama sa prevremenim granama iz uvoza. Prednosti takvih sadnica su višestruke u savremenom voćarstvu. Pored voćara sa ovih prostora, sve veće interesovanje za sadnicama ovog tipa prisutno je u Rusiji, Ukrajini, Belorusiji i drugim istočnoevropskim zemljama, koje su inače tradicionalna tržišta naših rasadnika.


Predsednik Thaçi na 20. godišnjicu PAK-a zahteva vece angažovanje u borbi protiv fiskalne neformalnosti - Novosti i Događanja - Predsednik Republike Kosova - Hashim Thaçi\nPredsednik Thaçi na 20. godišnjicu PAK-a zahteva vece angažovanje u borbi protiv fiskalne neformalnosti\nPriština, 17. janar 2020 –Predsednik zemlje Hashim Thaçi ucestvovao je danas u obeležavanju 20. godišnjice osnivanja Poreske administracije Kosova.\nPredsednik Thaçi je rekao da smo pre dvadeset godina odlukom o osnivanju Poreske administracije Kosova postavili temelje strukture koja omogucava naplatu poreza na celom Kosovu.\n“Poreska administracija Kosova izgradena je od nule, kao i mnoge druge institucije Republike Kosovo, ali koje su danas postigle ogromne uspehe. U pocetku smo zajedno sa medunarodnim partnerima morali da izgradimo pravni okvir, izgradimo kapacitete, a zatim da edukujemo gradane o placanju. Ali što je najvažnije, trebalo je da izgradimo poverenje gradana Kosova u PAK”, rekao je predsednik Thaçi.\nŠef države zahvalio se medunarodnim partnerima na njihovoj podršci, posebno USAID-u, Evropskoj uniji i Medunarodnom monetarnom fondu.\n“Vaša pomoc bila je i ostaje od suštinskog znacaja za uspeh PAK-a. Ali jednu veliku zahvalnost zaslužuju svi gradani, dakle Kosovari koji su radili u ovih 20 godina, u razlicitim periodima, i tokom perioda administracije UNMIK-a, ali i u periodu nezavisnog i suverenog Kosova”, rekao je predsednik Thaçi.\nPredsednik Thaci je naglasio da PAK danas deluje u skladu sa najboljim medunarodnim praksama, pružajuci usluge poreskim obveznicima i svim gradanima Kosova.\n“Naravno da još uvek postoje izazovi, ali i problemi koji se moraju prevazici, moraju se rešiti, za šta imam potpuno poverenje u rukovodece organe podržane od strane svih relevantnih državnih institucija i najboljih medunarodnih praksi. PAK je na dobrom putu, postigao je mnogo i na putu je da postigne još više. To ce samo ojacati državu Kosovo, kosovsku ekonomiju i poverenje gradana”, rekao je predsednik Thaçi.\nNa kraju, predsednik Thaci cestitao je 20. godišnjicu PAK-a svim zaposlenim u ovoj instituciji, zahtevajuci još vece angažovanje sa njihove strane u borbi protiv fiskalne neformalnosti.


Poslodavci uključite se u program dualnog obrazovanja! › Made-in-Germany.rs\nPrivredna komora Srbije (PKS) je pozvala poslodavce koji u narednoj školskoj godini žele da se uključe u program dualnog obrazovanja, da se do 30. novembra prijave preko specijalizovanog veb portala http://portal.dualnoobrazovanje.rs.\nSvi zainteresovani mogu na ovom portalu da kreiraju profil svoje kompanije i na jednostavan način podnesu prijavu, navode u PKS i najavljuju da se od sledeće školske 2022/2023. godine u ponudi po dualnom modelu očekuje i sedam novih profila: elektrotehničar telekomunikacija, rukovalac poljoprivredne mehanizacije, kulinarski tehničar, vodoinstalater, tehničar industrijske robotike, galanterista i izrađivač hemijskih proizvoda.\n– Po dualnom modelu u Srbiji se trenutno školuje 8.000 učenika u 150 škola i u oko 700 kompanija. Dualno obrazovanje u Srbiji čini pet procenata celokupnog srednjeg stručnog obrazovanja. Đaci koji žele da se školuju po ovom modelu moći će da biraju ukupno 59 obrazovnih profila, od kojih su se kao ajatraktivniji pokazali bravar-zavarivač, tehničar mehatronike, tehničar za kompjutersko upravljanje (CNC) mašina i modni krojač – objasnila je Mirjana Kovačević iz Privredne komore.\nOna je napomenula da je dualno obrazovanje model srednjeg stručnog obrazovanja tokom kog se teorijsko znanje stiče u školi, a praktično u odabranoj kompaniji, u nekim slučajevima već od prve godine školovanja. Kako je navela, među pionirima dualnog obrazovanja u Srbiji izdvajaju se kompanije Tifani, Merkator S, Agromehanika, Inmold, Energotehnika Južna Bačka i Elektromontaža Kraljevo.\n– Prilikom prijavljivanja za dualno obrazovanje, poslodavci podnose izjavu o spremnosti za uključivanje u program i zahtev za akreditaciju. Prateću dokumentaciju za akreditaciju poslodavci treba da dostave najkasnije do 15. decembra, elektronskim putem na imejl: obrazovanje@pks.rs ili na adresu Privredne komore Srbije, Resavska 13-15, Beograd – rekla je Kovačevićeva i dodala da će sve prijave koje sadrže potpunu dokumentaciju biti objedinjene u Plan potreba privrede, koji PKS dostavlja Ministarstvu prosvete, nauke i tehnološkog razvoja.\nKonačnu odluku o strukturi upisa i odobrenim dualnim profilima doneće nadležno Ministarstvo objavljivanjem Konkursa za upis učenika u srednje škole, koji se očekuje krajem marta 2022. godine, navode u PKS.\nOd MiG na 24/11/2021 / AKTUELNO / Ostavite komentar\nSrbija povukla iz inostranstva sve svoje zlatne rezerve


Shodno popisu obalnih oštećenja od strane kontrolora morskog dobra, najveći obim posla biće izvršen na području Petrovca u opštini Budva. U najkraćem roku biće sanirana oštećenja obalnog zida ispod hotela “Palas” gdje je more opasno ugrozilo dio kamenog obalnog zida. Iz razloga hitnosti, Javno preduzeće će u okviru ovih sanacija izvršiti ponovno postavljanje kamenih poklopnih ploča debljine 8 cm na parapetnom zidu šetališta u Petrovcu, a čije je održavanje u nadležnosti Opštine Budva.\nPrioritetne sanacije obale od posljedica nevremena radiće se u Opštini Herceg Novi i Opštini Budva, a ukupna vrijednost radova procjenjena je na 30.450,00 eura.\nPored navedenih lokacija, u opštini Herceg Novi, biće sanirana oštećenja na “Novosadskoj plaži”, dio oko svetionika na vrhu pristaništa “Škver”, dio zida na lokaciji “Vojničke banje”, obalni plato kupališta pored hotela “Plaža”, oštećenja na kupalištu “Golden Bay”, sanacija kaverni na obalnom zidu kod Vojne bolnice Meljine.\nNa području opštine Budva biće sanirano oštećenje naobalnom zidu kod Pizane, rekonstruisati metalna kapija na stazi ka plaži Mogren, kao i sanacija kamenih ploča na rigolama uz šetalište na Slovneskoj plaži.


Agonija na Šri Lanki se nastavlja: U pucnjavi poginulo 15 osoba - Sputnjik Srbija\n07:19 27.04.2019 (osveženo 11:40 28.04.2019) Preuzmite kraći link\nRazmena vatre između vojske i, pretpostavlja se, članova terorističke grupe DAEŠ, desila se sinoć u gradu Sejntamarutu u području Ampara, južno od Kolumba. Portal „Njuzfrst“ piše da je u navedenoj kući odjeknulo nekoliko eksplozija.\nUnutar zgrade policija je otkrila tela, navodno, trojice terorista-samoubica, tri žene i šestoro dece. U dvorištu su pronađena tela tri muškarca koji su se, prema preliminarnim podacima, razneli. Tokom operacije pripadnici policije nisu povređeni.\nJuče su pripadnike lokalne policije i vojske u Kalmunaju napale nepoznate osobe tokom pretresa čiji je cilj identifikacija podzemnih radionica u kojima se prave pojasevi za izvođenje samoubilačkih napada.


Fantastična igra košarkašica "Gimnazijalca" - Igra za pamćenje, sve čestitke | Pirot vesti\nPočetna/Sport/Fantastična igra košarkašica “Gimnazijalca” – Igra za pamćenje, sve čestitke\nŽKK Gimnazijalac Tigar 61 – 41 ŽKK Mileševka (14-11, 13-10, 15-13, 19-7)\nŽKK Gimnazijalac Tigar: Milica Mančić (7), Jovana Ignjatović, Vera Đorđević(10), Maja Stanojević, Bratislava Ignjatović (14), Nađa Ivanov, Anđela Cvetkov, Valerija Ćirić(7),Janja Dinić(17), Nađa Anđelković, Nađa Đorđević (6).\nKošarkašice Gimnazijalac Tigra ubedljivo su savladale ekipu Mileševka iz Prijepolja, jednu od najjačih u ligi. Čak i da nije bilo tako ubedljive razlike, to ništa ne bi umanjilo fenomenalnu, požrtvovanu, fantastičnu igru domaćeg tima. Definitivno, ovakva igra Piroćanki potvrđuje da je ovaj mladi sastav izrastao u jednu ozbiljnu ekipu, čvrstu, fizički izuzetno spremnu, tehnički doteranu, ekipu koja se nametnula svojim radom, kvalitetom, maksimalnim pristupom svakom meču da zaslužuju svako poštovanje.\nNađa Đorđević ne krije zadovoljstvo zbog ubedljive pobede i kaže da je želja njene ekipe bila velika da se na dostojan način suprotstave Mileševki.\n“Velika je bila želja našeg tima, prošlu utakmicu smo neočekivano izgubile i sada smo imale više želje i motiva da pobedimo. Dobro smo ušle u utakmicu od samog starta, na poluvremenu je bila manja razlika, ali posle smo znatno bolje igrale, i šta da kažem i protivnik je bio dobar, ali bile smo bolje i zasluženo pobedile” – rekla je Nađa Đorđević.\nTrener košarkašica ekipe Gimnazijalac Tigar, Vladica Ranđelov, prezadovoljan je igrom svog tima, čestitao je i protivniku koga se pribojavao, pogotovo odlične košarkašice Nataše Bučevac koja je postigla 23 poena za svoj tim.\n“Uspeli smo u drugom poluvremenu još više da pojačamo odbranu što govori 20 primljenih poena. Ja mislim da su odbrana, dobar skok u odbrani doneli rezultat u našu korist i na kraju ubedljivu pobedu. Čestitao bih i ekipi Mileševka, dug je bio put do Pirota, dobro su se borile, ali posebne čestitke mojoj ekipi koja je odigrala jednu sjajnu utakmicu. Značajna je ovo pobeda za nas, ništa nije gotovo, ništa nije rešeno, čeka nas dosta teških utakmica i biće ovo neizvesna liga, za razliku od prošle godine, gde se više od osam ekipa bori za opstanak”- rekao je Ranđelov.\nistaknuto vladica ranđelov zkk gimnazijalac tigar žkk mileševka


Pet godina je prošlo od tog kobnog dana za Srbiju, Balkan i Evropu. Ubijen od retrogradnih snaga, predsednik Vlade Republike Srbije Zoran Đinđić - državnik, demokrata, filozof, s pogledom uprtim u budućnost, ali sa punim razumevanjem za surovu stvarnost tegobnog nasleđa komunizma i posebno razornih devedestih koju je nasledio zajedno sa svojim prijateljima i saveznicima, stvarnost razorenih ustanova celokupnog društva i države sa kojom je bilo neophodno neposredno i odmah suočiti.\nSrbija je kasnila za svima. Dok su već od 1989. i pada Berlinskog zida sve zemlje postkomunzima ubrzanim korakom krenule putem „povratka u Evropu“ i već 1996. podnele zahtev za članstvo u EU, mi smo se ovde „kretali šumom“. Premijer Đinđić znao je da ima „nemoguć zadatak“. Ali, takođe je bio uveren da je taj zadatak ostvariv, ukoliko svi mi, građani Srbije, postanemo svesni da se radi o nama, da jedino sa tom svešću možemo da nadoknadimo zaostatak i ništa nije nemoguće kada se hoće. Breme nasleđa bilo je ogromno, ali brzo su postavljeni osnovni temelji pravne države i demokratije. Nažalost, tragično, njegova nasilna smrt dokazala je, kako je sam proricao, da nije moguće razrušiti temelje demokratije čijem je postavljanju tako dalekosežno doprineo. Demokratska država uzvratila je udarac i vratila društvo u svoje krhko demokratsko korito.\nGovorio je da moramo, što je pre moguće, da se suočimo sa ključnim izazovima i problemima, između ostalog, pre svega da nastojimo da rešimo pitanja saradnje sa Haškim tribunalom i pitanje budućeg statusa Kosova, jer ta dva nerešena pitanja osujećuju brže napredovanje Srbije na putu demokratskih reformi i modernizacije zemlje. Zbog toga je krajem januara i početkom februara 2003. godine pokrenuo inicijativu za iznalaženja kompromisnog rešenja za pitanje statusa Kosova i Metohije. Podvlačio je u mnoštvu razgovora sa međunarodnim sagovornicima da nam je potrebno, zajedničkim naporima domaćih i međunarodnih aktera iznedriti „demokratsko, racionalno, evropsko rešenje u što većoj meri oslobođeno emocija“, bez obzira na svu složenost i duboku istorijsku, kulturnu i emotivnu povezanost Srbije i Kosova. Bez brzog uklapanja Srbije u svekolike evroatlantske okvire, gde su sve naše komšije već odavno krenule, nije moglo da bude jemstva za toliko potrebnu izvesnost, odsustvo straha i bezbednu sutrašnjicu za svakog pojedinačnog građanina i građanku Srbije.\nSmatrao je da Srbija, tada još uvek zajedno sa Crnom Gorom - u iščekivanju solunskog samita Evropske unije koji je pod grčkim predsedavanjem EU pripreman za jun. 2003. - može da se ubrzano priprema za potpisivanje ugovora o stabilizaciji i pridruživanje, prvog ozbiljnog ugovornog odnosa sa EU. Naravno, najveći deo pažnje mu je bio usmeren na privredu: na reformu, privatizaciju i restrukturisanje privrede kao ključnu polugu za ubrzano hvatanje izgubljene dinamike prekopotrebnog razvoja. Dok tržišna privreda ne uzme maha, uz državne mehanizme za socijalno obezbeđivanje onih koji će platiti cenu tranzicije, u regulisanje pravila na tom tržištu - znao je da nema izlaska iz krize i nadoknađivanjem zaostatka za regionom i ostalim svetom. Razumevao je značaj uloge civilnog društva kao protivteže državi u modernom demokratskom društvu i nalazio vremena da se susreće sa njegovim predstavnicima.\nPet godina kasnije, još uvek čekamo potpisivanje ugovora o stabilizaciji i pridruživanju, mada je ugovor parafiran. Još uvek čekamo da se Ratko Mladić nađe u Hagu, mada je 42 optuženih za ratne zločine našlo put Haga. Još uvek smo u strogom viznom režimu sa svetom, iako su nedavno počeli važni pregovori sa EU o viznoj liberalizciji. Još uvek u sekotru bezbednosti nisu reforme okončane, ali je Srbija napravila ključan pozitivan korak i postala članica Partnerstva za mir, NATO programa. Još uvek privatizacija privrede, i još važnije restrukturacija javnih preduzeća, nije okončana iako su mnoge privatizacije obavljene. Tržišna privreda postoji, ali se uočavaju ozbiljne tendencije ka monopolizaciji i slabost države u regulisanju tih neravnoteža. Strani investitori i strana preduzeća su tu, i dalje dolaze, ali se još uvek ne osećaju potpuno bezbedno, posebno posle nasilništva 21. februara, a takođe i izjava pojedinih ministara koji ne samo da se ne distanciraju od nasilja nego ga opravdavaju.\nSrbija je u ovih pet godina bez predsednika Vlade Zorana Đinđića, posle tog mučkog ubistva i snažnog retrogradnog udarca, uspela, ponavljam, u velikoj meri zahvaljujući i njegovom radu i doprinosu, da sačuva svoje osnove demokratske temelje. Izbori i izborni rezultati su u Srbiji neupitni. Srbija je i ekonomski napredovala i postigla rast od sedam posto i održala kako-tako makroekonomsku stabilnost, ali uz stalnu strepnju društva i pojedinaca u stabilnost putanje ka demokratskoj i evropskoj budućnosti sa manje neizvesnosti. Ukoliko se ponovo i opet otvara „pitanje“ izdajnika i patriota, znači da nešto ozbiljno nije u redu. Strah postoji da stalno mogu stvari da krenu u prošlost. Često je na veoma frustrirajuće usporen način, često zastajući da „premišlja“, Srbija u ovih pet godina, ipak, dogurala dovde gde smo.\nSrbija je na predsedničkim izborima jula 2004. i sada opet 3. februara 2007. nedvosmisleno izborom kandidata Demokratske stranke Borisa Tadića ponovila svoj izbor demokratske i evropske budućnosti. Srbija je na skupštinskim izborima u decembru 2003, u januaru 2007. izabrala ono što nazivamo demokratskim blokom stranaka i time iskazala svoju dubinsku političku sociologiju. Izbor demokratske i evropske budućnosti ponavljan je na svim relevantnim izborima od 2000. naovamo. Sada je koalicija „demokratskog bloka“ udarila u stenu izbora između evropske ubrzane budućnosti ili samoizolacije. Dana 11. maja Srbija će imati priliku da još jednom potvrdi ili opovrgne sve ono što ozbiljne, dubinske ankete srpskog javnog mnjenja pokazuju, bez promena, a to je da građani Srbije, potpuno svesni teške stvarnosti koja ih okružuje, znaju da postoji samo jedan put za političko, ekonomsko, socijalno, kulturno, obrazovno i vojno snaženje Srbije - što preči ulazak u EU i evroatlanstske integracije, ma koliko nesavršene one bile - tamo gde nas je predsednik Vlade Srbije Zoran Đinđić sa svojim timom poveo.\nAutor je direktor Balkanskog fonda za demokratiju i nekadašnji savetnik Zorana Đinđića za spoljne poslove i evropske ntegracije.


Predsjedništvo Naše stranke osudilo uvredljive izjave svojih članova - Narod.ba\nPredsjedništvo Naše stranke osudilo uvredljive izjave svojih članova\nU cilju jačanja BH bloka Naša stranka formirat će tim koji će naredne sedmice održati sastanak s predstavnicima Demokratske fronte i SDP-a na kojem će se razgovarati o formalizaciji odnosa unutar BH bloka. Cilj je poboljšanje međusobne saradnje partnera unutar BH bloka te bolja koordinacija njihovog zajedničkog djelovanja. Odlučeno je to na jučerašnjoj sjednici Predsjedništva […]\nU cilju jačanja BH bloka Naša stranka formirat će tim koji će naredne sedmice održati sastanak s predstavnicima Demokratske fronte i SDP-a na kojem će se razgovarati o formalizaciji odnosa unutar BH bloka. Cilj je poboljšanje međusobne saradnje partnera unutar BH bloka te bolja koordinacija njihovog zajedničkog djelovanja. Odlučeno je to na jučerašnjoj sjednici Predsjedništva Naše stranke.\nS tim u vezi, Predsjedništvo Naše stranke je osudilo i ogradilo se od svih izjava članova Naše stranke koje su uvredljive te pozvalo članove da svoje istupe usmjere ka jačanju zajedništva među partnerima unutar BH bloka.\nNa Predsjedništvu je, između ostalog, odlučeno da će Naša stranka ponovo otvoriti i svoju kancelariju u Banja Luci, kao vid jačanja već postojećih kapaciteta.


Malinari prodali ceo rod po 1,6 EUR | SerbianForum\nMalinari prodali ceo rod po 1,6 EUR\nDatum pokretanja 01.03.2012\n[h=1]Malinari prodali ceo rod po 1,6 EUR\nBeograd -- Unija malinara Srbije i austrijska kompanija CWS Best Food potpisali su ugovor o otkupu 50.000 tona smrznute maline "vilamet" po ceni od 1,60 evra po kilogramu.\nPredsednik unije koja okuplja 18 udruženja Dragiša Terzić rekao je, nakon potpisivanja ugovora, da će malina proizvođačima biti plaćana po 1,21 evro po kilogramu, što je odlična cena i da prvi put proizvođači znaju otkupnu cenu pre ulaska u malinjak.\nOn je rekao da je ranija otkupna cena bila od 55 do 60 evro centi po kilogramu bila vrlo niska istakavši da se više od 350.000 ljudi u Srbiji bavi proizvodnjom tog jagodičastog voća.\n"Ovim potezom Unije malinara obezbeđena je životna egzistencija za pola miliona ljudi u Srbiji, a stvarnjem brenda prepoznatljivog u Evropi stvara se prilika za otvaranje 50.000 novih radnih mesta u našoj zemlji. Cena i količina otkupa dogovoreni su za ovu godinu i usklađivaće se svake naredne", rekao je Terzić.\nOn je naglasio da je kvalitet srpske maline najbolji na svetu jer ima najviše suve materije izmedju osam i 18 odsto i dodao da je proizvodnja maline u Srbiji manja za 30 odsto nego ranije, što je posledica, kako je rekao, "neodgovorne agrarne politike".\nPredsednik kompanije CWS Best Food Mihael Vali (Mićael Wally) rekao je da je odličan kvalitet srpskog voća.\n"Namera nam je da sardnju proširimo i na drugo voće i povrće iz Srbije poput jabuka, šljiva, krompira. Maline iz Srbije biće plasirane ove godina na tržište EU i Ukrajine", dodao je on.